FLEMING HERRI ESKOLA: 2008\nElkarbizitza Plana eta Ikasleak\nLehen Hezkuntzako ikasleek Elkarbizitza Planaren barruan 1. fasea, SENTSIBILIZAZIOA, burutu dute. Horretarako, zenbait jarduera egin dituzte. Alde batetik, geletan adostutako “Elkarbizitza”ren definizioak eskolako lore erraldoian idatzi dituzte, argazkian ikus daiteken bezala. Bestetik, geletako ordezkariek aurtengo asmoa erabaki dute. Hona hemen asmo bateratua: “Gure elkarbizitzan sortzen diren arazoak hitz egiten eta denbora eskeiniz konponduko ditugu.”\nHAUR HEZKUNTZAKOAK TXKI PARKEAN\nAZAROAREN 19an URPA AUTOBUSEAN TXIKI PARKERA JOAN GINEN.\nPRIMERAN PASA GENUEN SALTO ETA ALGARAKA.\nHauek ELKAR eta BIZI dira.\nEskolako Elkarbizitza hobetzeko asmoz, Dr. Fleming Herri Ikastetxeak Elkarbizitza Plana eta Behatokia sortzeko helburuak ditu aurtengo Ikasturterako.\nEskolan, Elkarbizitza Batzordea eratu da . Honek, helburuak lortzeko burutu behar diren faseak antolatuko ditu. Lehenengo fasea “Sentsibilizazioa” da.\nBatzordeak, bai irakasle bai ikasleen “Sentsibilizazio” faserako jarduera bereziak proposatuko ditu.\nPartaide guztien jarduera emaitzen berri blogaren bidez zabalduko dira. Hona hemen irakasleentzako aukeratutako Elkarbizitza Logoa.\n0 Iruzkinak egunean: 15:37\nARROAKO LAU URTEKOEN BLOGA\nJarri berria dute martxan arroako lau urtekoek beraien gelako Bloga. Eta esan behar da denbora gutxitan lana handia egin dutela. ANIMO!!!!\nHemen ikus dezakezue ....http://www.fleming4urte.blogspot.com/\n0 Iruzkinak egunean: 10:54\nURRE, OKRE,GORRI....UDAZKEN ZORAGARRI!\nURRE, OKRE, GORRI,\nUdazkena ere iritsi da aurten gurera bere orbel, gaztaina eta perretxikuek gure bazterrak milaka kolorez jantzi dituztelarik.\n2.mailako ikasleok hosto, fruitu eta perretxikuekin zenbait lan egin ditugu,hemen dituzue batzuk!\n0 Iruzkinak egunean: 9:19\n4. MAILA ZIZURKILERA\nIrailaren 11n, oinez, Zizurkilera joan ginen. Bertan hamaiketakoa jan eta, ondoren, jolasten aritu ginen .Hamabiak aldera eskolara abiatu ginen herriko plazan dagoen Pedro Mª Otaño bertsolariaren bustoa ikusi eta gero.\nDenok elkarrekin oso goiz polita pasatu genuen.\n0 Iruzkinak egunean: 14:51\n6. MAILAKOAK ASTEASURA\nIrailaren 11ean 6. mailakoak, Pello Errota bertsolariari buruzko hainbat gauza ikasi ondoren (biografia, bertsoak...), bere oroitarria ikustera joan ginen Asteasura.\nIaz ere, Bernardo Atxaga landu genuenez, egin genuen Asteasurainoko ibilaldia. Orduan, Villabonatik abiatuta Zizurkileraino igo behar izan genuen bertara iristeko. Baina oraingoan Villabonatik Asteasura zuzenean doan oinezkoen bidea hartu genuen. Oso bide polita eta erraza da, gainera, horrelako irudiak ikus ditzakegu. Bizikletaz ere egin daiteke.\nHurrengo urtean eskolarako buelta autobusez egin beharrean oinez egingo dugu.\n0 Iruzkinak egunean: 10:00\nAMASA ETA BERE INGURUA EZAGUTUZ!!\nEuskal Asteari bukaera emateko, ohikoa bihurtu den mendi irteera antolatu dugu. Esate baterako, 1.go ziklokoek Amasatik ibili gara eta Juan Antonio Ubillos idazle frantziskotarraren Galatas jaiotze-baserria ezagutu dugu. Ondoren, Amasako parkean eta frontoian ederki ibili gara hamaiketakoa janez, eta giro paregabean, eskolara itzuli gara goiz ederra igaro dugunaren sentsazioaz!\n0 Iruzkinak egunean: 13:55\nJUAN KRUZ IGARABIDERI BISITA\nEuskal Astea dela eta aurten ere irteera bat egin dugu. 3. maila Adunara joan da Juan Kruz Igarabideri bisitan. Bertan, Juan Kruzek oso ondo hartu gaitu eta betiko elkarrizketaz gain liburu bana oparitu digu bere sinadura pertsonalizatuarekin.\n0 Iruzkinak egunean: 13:05\n“ Donald, Behia eta Txalupa” jolasak\nEuskal Asteari jarraikiz, euskal jolasez gain, beste hainbat egiten ditugu euskeraren inguruan.\n1.go eta 2. mailakoekin “ Donald” jokua egiten dugu galdera-erantzunak, frogak, asmakizunak... landuz.\n2. eta 3. mailakoekin “Behia” jokua, non hitz ezkutuak asmatu behar dituzten.\n4., 5. eta 6. mailakoekin “Txalupa” jokua , euskal esamolde zein esaera zahar lantzen diren.\nOndorio gisa esan genezake, elkarrekiko harremana berreskuratu dutela opor ondoren, bide batez euskera sustatuz\n“Euskal Jolasak Euskal Astean!”\nAzken ikasturteetan bezala, Euskal Astearekin ekin diogu ikasturte berriari eta ekintza ezberdinen artean, Gorputz Hezkuntzako irakasleak Euskal Jolasak antolatu ditugu. Mailaz maila ikasleak 4 esparrutan banatuz (zaku-lasterketa, toka, lokotx bilketa eta txinga proba) jolas guztietatik pasa dira eta erreleboak ematerakoan, baldintza bakarra, taldekideei “esaera zaharrak” irakurtzea izan da (1go zikloa ezik!). Honela, giro bikainean sartu gara 08/09 ikasturte berrian eta guztiak ederki moldatu dira!\n0 Iruzkinak egunean: 9:50\nEUSKAL ASTEAREKIN HASI GARA!\nUdako oporraldia pasa eta gero hemen gara, berriz ere, eskolan.\nOhitura dugun bezala, modu berezian hasi dugu 2008-2009 ikasturtea, hau da, EUSKAL ASTEA ospatuz.\nAste honetan ekintza ugari egiten dira, hala nola, eskolako maskotaren aukeraketa, euskal astearekin lotutako horma-irudiak, euskarazko bideoa ikusi, jolasak euskaraz ...eta inguruko herrietako idazle edo bertsolari bati buruzko lanketa. Asteari amaiera emateko, mailaka, ibilalditxo bat egingo dugu landu dugun idazle edo bertsolariaren jaioterrira.\n0 Iruzkinak egunean: 13:16\nDatorren irailaren 8an 2008-09 ikasturteari hasiera emango diogu. Dagoeneko irakasleok antolaketa lanak egiten aritu gara azken egun hauetan.\nAldaketa batzuk aurkituko dituzue lagunak!!!!, baino 1go mailakoentzat batez ere, latza izango da lehen eguna. Arratzaingo eraikuntzara datoz eta tutore berriak izango dituztelako. Dena den zihur gaude, azkar eta ongi egokituko direla.\nASIER , ANER, AYNABEL, MAIDER, ANE, AITANA, URKO, EGOITZ, OIHANE, MANEX, IKER, AITOR, AICHA, eta NARAYA GLORIA IZANGO DUTE TUTOREA.\nMARTA, AURORA,ENEKO,NAROA, PAULA, ANER, ELIXABET, ENARA, ALAITZ, KEPA, LEIRE, ARATZ, ETA ARITZ ELENA IZANGO DUTE TUTOREA.\nAnimoak!!!!! guztientzat, ikasle, famili eta irakasleetzat.\nIXIAR USABIAGAREN AGURRA\nJoanden ekainaren 30ean Fleming eskolako irakasleak, ikasturte bukaerako bazkaria ospatu genuen. Bertan Itziar Usabiagari omenalditxo bat eskeini genion. Ixiarrek eskolako "kontuak" utzi eta jubilazioa deitzen den bizitzaren etapa berrian sartu da.\nBertso batzuk, oparitxoak, loreak, muxuak eta irakasleen guztion txaloak ere jaso zituen Ixiarrek.\nBaita beste eskoletara aldatzen diren zenbait irakasleei agurra hunkigarria emateko momentua izan zen.\n1 Iruzkinak egunean: 12:33\nFLEMINGO 07-08 IKASTURTEKO FESTA\nAurten ere Fleming Ikastetxeko 07-08 ikasturte bukaerako festa igaro berria da. Ekainaren 7an Arratzaingo eraikuntzan zenbait ekitaldi antolatu ziren:\n- Ikasleek kurtsoan zehar egindako lan batzuen erakusketa.\n- Mailaz maila egindako dantza eta kanta emanalia:\n*3 Urte: Erratzak\n*4 Urte: Roke karramarroa\n*5 Urte: Zapiak airera\n*1.Maila: Alakinkirrik, Alakunkurrun.\n*2.Maila: Iritsi da eguna.\n*3. Maila: Hokey Cokey.\n*4. Maila: Tutira mai.\n*5. Maila: Txirula\n*6. Maila: Jamelia Superstar eta Agurra.\n- Bertso emanaldia.( 5. eta 6. maila)\n- Argazki eta telematikoen erakusketa.\n- Bazkaria. ( besteetan frontoian, eguraldiagatik aurten kiroldegi barruan izan zen.)\n- Arratsaldez B.H.I.koek antolatutako jokoak.\nEskerrak eman nahi dizkiegu hemendik, bai antolamenduetan eta ikusle bezala ibili ziren familia, ikasle eta irakasle guztiei. MUXU ERRALDOIAK GUZTIENTZAT!!!!\nBideotxo bat ikusteko klikatu azpian...\nANTZERKI EMANALDIA GUREA ARETOAN\nFleming Guraso Elkarteak eskertu eta zoriondu nahi du Idoia Antzerki irakaslea. Lan handia egin du ikasturtean zehar Lehen Hezkuntzako 1go eta 2. mailakoekin. Lan hau ikusteko aukera izan zuten atzo Gurea aretoan egindako emanaldian.\nGurasoak oso pozik azaldu ziren eta eskerrak eta agurrak luzatu nahi dizkiote.\nBERASTEGIKO NESKA-MUTILAK ARRATZAINEN\nBerastegiko lagunak Arratzainera etorri dira bisita egitera. Gainera, oso opari politak ekarri dizkigute: 2 antzerki eder. Guk, berriz, 5. eta 6. mailakoek Amaia Agirre bertsolariarekin prestatutako bertsoak eskaini genizkien. Berastegiko neska-mutilak gustura egon ziren. Datorren urtean gu joango garela Berastegira azaldu diegu.\n1 Iruzkinak egunean: 16:07\nZIZURKIL ESKOLAKOAK ARROAN\nGaur goizean bisita oso atsegina jaso dugu gure txikien eraikinean.\nZizurkilgo 3-4 eta 5 urteko ikasleak etorri dira antzerki eta dantza egitea, kantagintza programaren barruan. Elkar trukaketan, gure umetxoak ere, abestu eta dantzatu dute.\nGuztiz ondo pasa dugu denak arroako patioan eguraldiak lagunduta.\n0 Iruzkinak egunean: 15:47\nGURASOAK EUSKARAZ JOLASTEN\nAurten ere guraso talde bat izan dugu Arroako patioan Euskaraz Mintza jolas-tailerrean parte hartzen. Primeran pasatzeaz gain jolasak ikasi dituzte, gero beraien seme-alabekin euskaraz jolasteko.\nEskerrik asko gure artean egoteagatik!!!!!!!!\n0 Iruzkinak egunean: 15:59\n5. MAILAKOAK BERTSOLARI ZIZURKILEN\nUrtero bezala, Amaia Agirre bertsolariaren laguntzaz, bertso saio bikaina eskaini dute 5. mailako ikasleok. Ahozkotasuna lantzeko bertsolaritza jorratu dugu eskolako ordutegiaren barruan. Horren ondorioz, Zizurkilgo Pedro Mari Otañoko ikasle eta irakasleek gozatu ahal izan dute gure doinu eta hitzekin. Gai jartzaileek taldeka jarri dituzte lanean. Talde batean boxeo konbatean aritu dira; beste batean, alaben bihurrikeriak eta amen errietak kantatu dizkigute; hirugarren taldekoekin bidai baten gorabeherak ezagutu ditugu; hurrengo partaideekin irteera batean gertatutakoak entzun ditugu; bosgarren taldekoek oporretara joan nahi zuten alabak aitonarekin utzita; eta azkenik, agurra kantatu dute.\n0 Iruzkinak egunean: 16:29\nBERTSO ETA IPUIN SARIAK GUREA ARETOAN\nVillabonako Udalak antolatutako bertso eta ipuin lehiaketaren sari banaketa egin zen Gurea aretoan. Gure eskolako 4. mailako ikasleak Garazi Urkola , Ander Iparragirre eta Ibon Martinez hiru lehenak gelditu ziren bertso atalean. Beste ikastolako eta Erniobeako batzuen artean Telmo Gartzia ipuinetan eta 5. mailako Nerea Arregi bertsotan ere, sariak jaso zituzten.\nEskerrak eman behar diogu, guzti hau ahalbideratu duen eta itzalean dagoen Amaia Agirre bertsolariari.\n0 Iruzkinak egunean: 16:16\nBOST URTEKOAK VILLABONA HERRIA LANTZEN\nDatorren urtean Arratzain eraikinera etorriko diren 5 urteko ikasleak, momentu honetan Arroan ari dira lan eta lan.\nBeraien azkeneko urtea da beheko auzoan eta beste gauzen artean Villabona herria landu dute. Bukatzeko maketa polit hauek osatu dituzte.\n0 Iruzkinak egunean: 12:06\nBOST URTEKOAK ARRATZAINEN\nGaur Arroako bost urteko bi gelak izan ditugu bisitan. Arroatik aldapa gora etorri dira arratsaldean, datorren ikasturtetik aurrera beraiena izango den Arratzaingo eraikuntza ezagutzera. Jangela, ordenagailu gela, jolastokia eta berezko gelak ezagutu ondoren lehenengo mailakoekin batera abestu eta dantzatu dute. Ondoren familiko senideak bila etorri zaizkie eta aukera izan dute ere Ikastetxea ezagutzeko.\n0 Iruzkinak egunean: 17:16\nJULIO VILLAR GURE IKASTETXEAN\nOraindela 40 urte, zazpi metroko belontzi txiki batean eta bost urtean zehar, munduari buelta eman zion Julio Villar abentularia, gure eskolan egon da.\nBera 5. eta 6. mailako ikasleekin elkartu da eta bere gertakizun eta esperientziak azaldu dizkigu.\nAurkitu zituen eragozpenen aurrean, ekaitz, tifoi, sekulako olatuen aurrean, baleei, piratei, e.a. aurre egiteko zenbait aholku eman dizkigu ere.\nBaino garrantzitsuena zera izan da:\nmunduko leku guztietan badago bai jende eta baita gauza interesgarriak ezagutzeko eta bide horretan gertatzen dena da benetan baliotsuena.\n6. Mailakoak bere pertsona eta bizitzari buruz egindako power pointa eta beste lanak erakutsi ondoren Juliok sinadurak banatu ditu.\n1 Iruzkinak egunean: 15:49\nESKOLAKO PALA TXAPELKETA\nUrtero bezala eta jolasgaraietan, eskolako pala txapelketa antolatu da. Aurten lau kategorietan banatuta: 3. maila, 4. maila, 5. maila eta 6. maila.\nIkasleen partehartzea oso altua izan da, orokorrean 57 ikasle apuntatu dira eta partiduak arrakasta handiz jolasten ari dira.\nOraindik sailkapen fasean aurkitzen gara eta aurrerantzean emaitzak eta sailkapenak agertuko dira gure blogean.\n0 Iruzkinak egunean: 17:00\nGure ikastetxean bada programa bat ULIBARRI izenekoa. Ez dakizula zer den? Bada, euskararen erabilera bultzatzeko eskolak duen programa bat. Horregatik, ekintza, ospakizun eta jolas ugari egiten ditugu urtean zehar.\nApirilaren 23an, adibidez, Liburuaren Nazioarteko Eguna zela eta, liburuak irakurriz ospatu genuen Arratzainen. 10: 40 aldera adin desberdineko bi lagun bildu, eskolako txoko batean eseri eta elkarri liburu bat, edo zatitxo bat, irakurri zioten.\n0 Iruzkinak egunean: 14:36\nLiburu eguna ospatzeko, gure txikiak bisita polita jaso dute.\nIpuin kontalaria, ikasle guztiei ipuinak kontatu dizkie, haurrak poz-pozik egon dira.\nKontalaria gure eskolako ama da, LAURA, berak izugarrizko gogoa jarri dio.\nMila esker egindako esfuerzoarengatik. Beste bat arte.\n1 Iruzkinak egunean: 11:08\nLANGILEKO LAGUNAK GURE HERRIAN\nJoan den ostiralean, apirilaren 18an, Hernaniko Langile ikastetxeko 3. mailako lagunak gure herria ezagutzera etorri ziren. Horrela burutu genuen Gipuzkoan Zehar Proiektuko bigarren irteera:\nHasieran Fraisorora igo ginen. Gero, Villabonan zehar ibilalditxoa egin genuen, bertako eraikuntza nagusien azalpenak emanez. Hala nola, Udaletxea eta Errebote plaza, Zubimusu zubia, Subijana etxea eta Etxeondo etxe- baserria, e.a.\nBazkaldu eta jolasteko aukera ere izan genuen. Primeran ibili ginen!\nFleming ikastetxeko 3. mailako ikasleak\nApirilaren 18an Arratzaingo 4, 5 eta 6. mailako ikasleak Txuri-urdin izotz zelaira joan ziren. Bertan, zenbait ariketa eta jolas egiten aritu ziren. Kontu haundiz ibili ziren, erorketak izotz gainean gogorrak baitira!\nHauek ELKAR eta BIZI dira. Eskolako Elkarbizi...\nIkasleak Txuri-urdinenApirilaren 18an Arratzaingo ...


Bi herritar izango dira Ellas Ligan lehian - Lasarte-oria - Txintxarri.eus\nBi herritar izango dira Ellas Ligan lehian\nTxintxarri Aldizkaria 2021-07-30 11:30\nIrati Urruzola Bermejo 'Urru' 2020-2021 denboraldiko partida batean jokoan. Arg.: Alaves Deportivo Gloriosas\nIrailaren 5ean hasiko da emakumezkoen futboleko lehen maila. Berrikuntza ugari izango dira; horien artean, izen aldaketa. Hemendik aurrera Iberdrola Liga zena, Ellas Liga bihurtuko da. Bestetik, Gasteizko Alaves Gloriosas taldearen debut urtea izango da eta horrek bi herritar lehen mailan lehiatzea suposatuko du\nGasteizko taldeko kide da Irati Urruzola Bermudez Urru herritarra. Lasarte-Oriako defentsak 2020-2021 denboraldi hasieran Alaves Gloriosas taldearekin bat egin eta igoera lortu zuen.\nUztailaren 19an hasi zuen taldeak denboraldi-aurrea eta bederatzi partida jokatuko dituzte irailean prest egoteko. Abuztu amaieran Euskal Herria Kopako finalerdia jokatuko dute eta Iraia Iparragirre Argandoña herritarra kide duen Real Sociedad izango dute aurrez aurre.\nReala ez da oraindik lanean hasi. Abuztuaren 2an, astelehenarekin, hasiko ditu entrenamenduak, eta Euskal Herriko kopako partidez gain, oraindik ez du denboraldi-aurrean jokatuko dituen partiden berri eman.\nIraia Iparragirre Argandoñak zazpigarren denboraldia hasiko du Realean. 2020-2021 denboraldi amaieran ezin izan zuen jokatu hankeko lesioa dela eta. Oraindik osatze bidean da eta %100era egoteko lanean jarriko da abuztuaren 2an, taldearekin batera.\nDerbia, denboraldia amaitzeko\nUztailaren 21ean Iberdrola Ligako egutegia finkatzeko zozka egin zen. Liga osatuko duten hamasei taldek 30 jardunaldiko denboraldia jokatuko dute maiatzera arte.\nAlaves Gloriosas taldeak Real Betis izango du lehen arerio denboraldi berrian; Realak, berriz, Valencia.\nReal eta Gloriosas Alaves taldeak lehen itzuliko azken jardunaldian izango dira lehenengoz aurrez aurre Gasteizen, abenduaren 21eko asteburuan eta beraz, denboraldiari amaierako neurketa zirraragarria espero da Donostian, maiatzaren 15eko asteburuan.


Eduardo Torres-Dulce - Wikipedia, entziklopedia askea.\nEduardo Torres-Dulce Lifante (Madril, Espainia, 1950eko maiatzaren 14a -) espainiar fiskala, irakaslea eta zine kritikoa da.\nEstatuko Fiskal Nagusia\n2011ko abenduaren 30a - 2014ko abenduaren 18a\n← Cándido Conde-Pumpido (en) - Consuelo Madrigal →\nMadril, 1950eko maiatzaren 14a (70 urte)\nfiskala, zinema-kritikaria eta gidoilaria\nSan Raimundo Penyafortekoaren Ordenaren Gurutze Handia (2015)\nZuzenbidean lizentziatu zen Sevillan, Guadalajaran eta Madrilen aritu zen fiskal moduan. Eduardo Torres-Dulce y Ruiz Auzitegi Goreneko fiskala izan zenaren semea da.\nIrakasle moduan ere aritu zen Madrilgo Unibertsitate Autonomoan eta Salamancakoan. Madrilgo Erkidegoko Zinema eta Ikus-entzuneko Eskolarekin elkarlanean ere egon zen, zinema mutuari buruzko seminarioetan parte hartzen.\nZinema-kritikari lanetan, 'Cowboys de medianoche' irratsaioko kolaboratzaile moduan aritu zen eta zinemaren inguruko hainbat liburu idatzi zituen. Nuestro Tiempo, Nueva Lente, Contracampo, Expansión, El Semanal, Telva eta La Clave aldizkarietan ere idatzi du.\nNickel Odeon aldizkariko Erredakzio Kontseiluko kide izateaz gain, TVEko ¡Qué grande es el cine! saioan aritu zen. Saioan Holmes, Madrid Suite 1890 filma estreinatu zuen. Gidoia berak egin zuen, Jose Luis Garcirekin batera.\n1985etik 1999ra Auzitegi Konstituzionaleko fiskala izan zen. Bestalde, 1996tik 2000ra Fiskaltzako idazkaritza teknikoko burua izan zen. Urte berean, hau da, 2000an Fiskaltzaren Kontseiluko kide izendatu zuten eta geroztik Goreneko fiskala izan zen 2011ra arte.\n2011ean, Espainiako fiskal nagusi bihurtu zen eta Kataluniaren etorkizun politikoari buruzko galdeketarengatik desadostasunak izan zituen Espainiako Gobernuarekin. Ondorioz, 2014ko abenduaren 18an, dimisioa eman zuen. Tirabirak izan zituen PPrekin, tartean, Parot doktrina baliogabetzea defendatzeagatik.\nAbenduaren 19an, Fiskal nagusi ohiak ez zuela Gobernuaren presiorik izana adierazi zuen PPko bozeramaileak. "Dimititzeko arrazoi bakarrak pertsonalak izan dira". 'Torresek aurrekoek baino independentzia handiagoa izan du' gaineratu zuen.\n↑ a b c I.G., «Eduardo Torres-Dulce, zinemagintzan trebatutako fiskal nagusia», EiTB, 2014-12-18\n↑ a b «Espainiako fiskal nagusi kargutik dimisioa eman du Eduardo Torres-Dulcek», Berria, 2014-12-18\n↑ Edurne Begiristain, «Talka egiten dutelako joan da», Berria, 2014-12-19\n↑ «Hernando: 'Torresek aurrekoek baino independentzia handiagoa izan du'», EiTB, 2014-12-19\nMultimedia: Eduardo Torres-Dulce\nAzken aldaketa 18 otsaila 2019(e)an, 05:19(e)tan\nOrriaren azken aldaketa: 18 otsaila 2019, 05:19.


Abuztuko itzulera-eragiketa abiarazten da | Consumer\nAbuztuko itzulera-eragiketa abiarazten da\nZirkulazioak 4,3 milioi joan-etorri aurreikusten ditu\narabera: Ostirala, 2007ko abuztuaren 31\nArratsaldeko hiruretan, Trafiko Zuzendaritza Nagusiak (DGT) udako oporretako azken gailu berezia jarri du martxan. Igandeko gauerdira arte, errepideek zirkulazio handia hartuko dute, udaldia amaitzen dutenen joan-etorriek asteburuko joan-etorriekin bat egiten baitute. Ibilbide luzeko 4,3 milioi bidaia aurreikusten dira.\nDGTren arabera, etxerako itzulera mailakatua izaten ari da, eta, beraz, baliteke “atxikipen larririk ez izatea”. Hala ere, asteburuarekin bat etortzea eta zentro komertzial askok igande honetan irekitzea inguruabar “astungarriak” izan daitezke, eta Trafiko Zuzendaritzak irailaren 2ko arratsaldean ohartarazi du.\nIazko aldi berean, egun bat gehiago iraun zuen -abuztuaren 31tik (osteguna) irailaren 3ra -, 37 pertsonak galdu zuten bizitza errepideetan gertatutako 29 istripu hilgarritan, eta beste 32 zauritu ziren.\nUda bereziki tragikoa\nUda honetan bereziki tragikoa izaten ari da errepideetan. Atzo bertan berdindu zen iazko udako kanpainan hildakoen kopurua -uztaila eta abuztua-, hau da, 526.\nJoan-etorriak errazteko, egiten ari diren obrak bertan behera utziko dira eta salgai arriskutsuen ibilgailuen, garraio berezien eta 7.500 kilotik gorako kamioien zirkulazioa murriztuko da. Gainera, zerbitzuan egongo dira Trafikoko Guardia Zibilean dauden langile guztiak, eta arreta handiagoz zainduko dira Afrikara oporretatik itzultzen diren etorkinak ibiltzen diren errepideak.\nGomendatzen da aldez aurretik bidaia prestatu eta ibilgailua berrikustea, modu barean gidatzea eta bi ordutik behin atsedenaldiak egitea, arreta falta baita istripu larriak eragiten dituen faktore nagusia.\nEra berean, Zirkulazioak hainbat erregulazio-neurri ezarri ditu, hala nola konoen bidez 500 kilometro errei gehiago jartzea kontrako noranzkoan, eta horrek errepidearen ahalmena handitzea, baldin eta beste noranzkoaren zirkulazioan eragin negatiborik ez badu, errepide batzuetan, adibidez, Madrildik irtetean.\nTrafiko Zuzendaritza Nagusiaren arabera, ibilgailu-kontzentrazio handiena igandeko itzuleran gerta liteke, halako moldez, non egun horretan bidaiatzeko ordu egokienak 17:00etatik 23:00etara bitartekoak izango baitira.\nTrafiko Zuzendaritza Nagusiak gidariei gogorarazten die aldez aurretik prestatu behar dutela bidaia eta berrikusi egin behar dutela ibilgailua, modu lasaian gidatu eta bi orduz behin atsedenaldiak egin, arreta falta baita istripu larriak eragiten dituen faktore nagusia. Era berean, azpimarratu du abiadura-mugak errespetatu behar direla, alkoholik ez kontsumitu behar dela eta segurtasun-sistema egokiak erabili behar direla, hala nola, segurtasun-uhala, baita atzeko eserlekuetan, haurren aulkietan eta motorretako kroskoetan ere, ibilbide labur edo luzeko joan-etorrietan.\nGidariek errepideen egoeraren berri izan dezakete doako telefono hauetan: 900 123 505; Interneten (www.dgt.es); TVEren teletestuan (600. orrialdea), Tele 5 (470. orrialdea), Antena 3 (410. orrialdea), Cuatro (185. orrialdea); telefono mugikorretik (Movistar 505, 404. eta e-indexgone.);\nerrepideak joan-etorriak millones-eu operación retorno de agosto-eu trafiko


Eguberri ezberdina, baina balantze "positiboa" - CD Bidasoa\nLagunartekoak, asteazken honetatik aurrera\nC.D. Bidasoak “oso balantze positiboa” egin du amaitu berri den koronabirusak zeharo baldintzatu duen Eguberrietako kanpainaren inguruan. Denda, kamiseta arrosen enkantea, webgunearen berritzea eta Ondareko erraldoi bidasotarraren aurkezpena izan dira data berezi hauetan ezagutu diren berritasun nagusiak. Pasa diren Gabonak inoiz baino ezberdinagoak izan dira.\nPandemiaren baldintzek Din-Dan-Gol ekimenaren edizio berri bat eta beste ohiko ekimenak martxan jartzea eragotzi dute, baina beste batzuk egiteko aukera izan dugu. Horien artean, San Juan inguruan irekitako denda izan da berrikuntza nagusia. Dendak abenduaren 2an ireki zituen ateak eta urtarrilaren 9ra arte egon da zabalik. Ordutik, edozein gorabehera klubaren bulegoaren bidez konpontzen da (posta elektronikoz, bazkideak@cdbidasoa.eus, eta telefonoz, 943 62 52 85).\nGabonetako kanpainak bi bultzada on izan ditu Olentzero eta Erregeekin, hasierako irekieraz gain, produktu batzuk agortzeraino. Salduenen artean denboraldi honetako kamiseta, klubaren musukoak eta Bidassoa Basque Breweryren Handball pack-a izan dira. Lehen taldeak Barçaren aurka helburu solidarioekin erabilitako kamiseta arrosak ere arrakasta izan du. Enkanteak izan zuen oihartzuna ikusita, salgai jarraituko du klubeko webetik sar daitekeen Geffen webgunean.\nDenda izan da, halaber, data horietako elkargunea, baita 1995ean irabazitako Europako Kopa dela-eta urtean zehar egin diren lehiaketetako sariak jasotzeari dagokionez ere. Efemeride hori imajinatzen ez genuen moduan ospatu behar izan da, beti ere duela 26 urte Irun Europako hiriburu bihurtu zela gogorarazteko sortu zen batzordearen lan eta bultzadari esker.\nGabonetan zehar izan dugun hirugarren ekintza nagusia Ondareko erraldoi bidasotarraren aurkezpena izan da: Tomas Svensson eta Aitor Etxaburu dira erraldoi horren protagonista nagusiak. Zaleen ekarpenei esker atera zen aurrera 2019/2020 denboraldian, eta Irun eta Iruñea artean landu da pieza, Artalekun aurkeztu den arte. 200 pertsona inguru hurbildu dira erraldoia bisitatzera urtarrilaren 4tik 5era bitartean, erraldoia kalean dantzatzen ikusteko aukera izan arte.\nEkimen horiek guztiek, era berean, klubeko webgune berrituan jaso dira. La Plaza agentziak egindako lana, Artalekun aurkeztu zen joan den abenduaren 23an, zaleei zerbitzu hobea emateko eta nondik norako guztiak gaztelaniaz zein euskaraz emateko helburuarekin.\nC.D. Bidasoak eskerrak eman nahi dizkie zaleei aste hauetan ekimen hauei emandako babesagatik, eta bereziki, Amadeus lokalaren jabe diren Iñarra ahizpen inplikazioagatik, eta Alkain eta Serman Servicios Integralesen ekarpen materialagatik, denda martxan jartzeko jarritako erraztasunengatik.\n34. parte-hartzea Kopan; 18. azken fasea\nFurundarena, Espainiako jubenil selekzioarekin\nPorrota Huescan (29-23)


Real Sociedad Fundazioaren laguntza jaso du Agifeseko futbol talde berriak | AGIFES\nReal Sociedad Fundazioaren laguntza jaso du Agifeseko futbol talde berriak\nAisialdia eta denbora libreko programaren baitan, pasa den irailean futbol taldea osatu genuen elkarteko bazkideekin. Jesuitinas ikastetxeak bere kirol gunean entrenatzeko aukera eman zigun astelehenetan, 17:30etatik 19:00etara, eta borondatezko entrenatzailea ere badugu, heziketa fisikoko irakaslea. Dozena erdi jokalarirekin hasi baginen ere, hamabost pertsona izatera iritsi gara.\nUda eta gero hasiko dugun denboraldi berriari begira albiste garrantzitsuak ditugu. Izan ere, Real Sociedad Fundazioarekin elkarlanean ari gara eta Andoni Iraola fundazioko zuzendariak buru osasunaren gaia garrantzitsua dela eta taldeari nolabaiteko laguntza eman nahi diola adierazi digu. Momentuz, azken bi hilabeteetan Errealeko entrenatzaile bat, Egoitz, Agifeseko futbol taldearekin entrenatzen hasi da.\nHorrez gain, zentroen arteko Basauriko areto-futboleko txapelketako amaierako festan jokatzera gonbidatu zuten Agifeseko futbol taldea. Gainera, hurrengo urtean Bizkaiko erakundeek bultzatutako txapelketa honetan parte hartzera gonbidatu dute gure taldea. Beraz, denboraldia zirraragarria izango da. Bazkide guztiei taldean parte hartzera animatzen zaituztegu!


Otoitza eta fede aktiboa lantzearekin batera, Diasporarekiko loturagune, euskararen baratze eta euskaltzaleen babesleku ere izan da 1875etik Belokeko monasterioa beneditarra\nBeloke, Lapurdi. Euskal Herrian eta Diasporan erreferentzia eta eragile garrantzitsua izan den Belokeko monasterio beneditarrak ateak itxiko ditu. 1875ean Ahurti herri lapurtarreko lurretan eraiki zutenetik rol garrantzitsua bete du Euskal Herriko bizitza espiritualean eta bertatik igaro dira historian zehar Iparralde osoko bokazioak eta baita Hegoaldekoak ere. Belokeko fraideei lotuta sortu zen Lazkaoko monasterio beneditarra, hau ere euskarari eta euskal kulturari zinez lotua. Eta Belokeko fraideak munduan barrena ibili dira Jerusalemen, Afrikan, Argentinan, AEBan, besteak beste ezinbesteko tresna izanik, esaterako, Kaliforniako lehenengo euskal etxeak sortzen.\nIzan ere, fede arloan izan duen rol garrantzitsuaz gain, euskararen eta euskal kulturaren lantoki eta gordailu ere izan da Beloke, eta euskara eta euskaltzaletasuna, lagun eta tresna izan dute bertako hainbat fraidek. Zerikusi gutxi daukate, ordea, monasterioa sortu zeneko garaiak, eta egungoak. Sortu eta 147 urtera, bokazio faltak ekarri du aspalditik ikus zitekeen akabera, eta gelditzen diren hamalau fraideak adinean aski gora etorriak dira, eta lekua handiegia dute. Udaberri honetan egungo lekutik bostehun bat metrora aldatuko dira, seroren komentu batera. Lurrak, Habitat & Humanisme izeneko elkarte kristau frantsesak erosiko ditu. Ahatik, fraideen esku segituko dute elizak, hilerriak eta liburutegiak..\n"Euskaldunek Belokeri eskerrak"\n"Ikusiz zer inportantzia ukan duen Belokek Euskal Herriarendako eta lan ikaragarri hortaz eskertzeko", aldudar, kristau eta euskaltzale talde batek elkarretaratzea antolatu du bertan "Euskaldunek Belokeri eskerrak" izenpean datorren igandean, urtarrilaren 23an, 15:00etan. Izan ere, Iparraldeko beste herri askok bezala, Aldudek eta aldudarrek lotura estua ukan dute Belokerekin.\nBakarrik Diaspora aipatuta, aldudarra zen, esaterako, 1946an Southern California Eskualdun Cluba sortzen eragile izan zen aita Charles Espelette; edota 1955ean Mendebalde Amerikarreko euskaldunei buruzko liburua idatzi zuen aita Adrien Gachiteguy. Belokek ardura bereziak ukan zituen, besteak beste Oklahoman eta Argentinako Entre Riosen eta Belokek bi abade nagusi ere eman dizkio Beneditarren Ordenari, aita Maur Etcheverry, eta aita Benoit Gariador, aldudarra.\nIgandean, kantua eta otoitza euskaraz\nAldudar herritarrek hartu dute bere gain heldu den igandean esker oneko saioaren antolaketa. Euskarazko ekitaldi xinple bezain sakona iragarri dute. Eta bildu nahi duten guztiei luzatu diete gonbitea.\n"Igandean, bezperak euskaraz emanak izanen dira. Aldude aldeko talde batek nahi ukan dugu ekitaldi hau antolatu, alde batetik Aldudek eman dituen 17 fraile beneditanoen oroimenez eta denbora berean Belokek, 1875az geroz Euskal Herrian bai eta mundu zabalean Jerusalemen, Afrikan, Oklahoman, Kalifornian, Argentinan gaindi sortu eta eraman dituen sail guzietako lan ikaragarriagatik Jainkoari eskerrak bihurtzeko, euskaldun guzien izenean", adierazi diote EuskalKulturari.\nEsker on hori adierazi eta partekatu nahi dutenei eskatzen diete igande arratsaldean Belokera inguratzea. "Otoitz kartsu batean galdegin diezaiegun Jainkoari bere Izpiritua isur dezan gure Euskal Herrian, bai eta mundu guzian". Bezperen aurretik Aldude aldeko hainbat kantarik zenbait kantu --Beloke ekarle handia izan zen musika eta kantugitzan eta euskal liturgia bateratuan-- kantatuko dituzte eta klikak ere hartuko du parte.


2013/06/12 21:45:9.255808 GMT+2\nPosted by: indezent.2013/06/12 21:45:9.255808 GMT+2\n2013/05/28 21:29:30.381513 GMT+2\nPosted by: indezent.2013/05/28 21:29:30.381513 GMT+2\n2013/05/21 20:55:40.208732 GMT+2\nBerandu bada ere, badakizue beti betetzen dudala hitza. Hemen dituzue Usopopen Jazpana! indezent DJ Set delakoak jarri zituen kantuak... Edo oroitzen ditugunak:\n1.\tIt Starts Hear (Peter Broderick)\n2.\tEdmonton (The Rural Alberta Advantage)\n3.\tKing Of Carrot Flowers Pt. One (Neutral Milk Hotel)\n4.\tThe Bad In Each Other (Feist)\n5.\tVenus dago ederren (The Tree)\n6.\tWarning Sing (Coldplay)\n7.\tHide It Away (Retribution Gospel Choir)\n8.\tSpringfield, or Bobby Got a Shadfly Caught in his Hair (Sufjan Stevens)\n9.\tHoppípolla (Sigur Rós)\n10.\tEchoes (The Rapture)\n11.\tFeel Good Inc. (Gorillaz)\n12.\tModern Drift (Efterklang)\n13.\tHigadura (Saioa)\n14.\tBeautiful World (Belako)\n15.\tToro (El Columpio Asesino)\n16.\tNantes (Beirut)\n17.\tWhite Winter Hymnal (Fleet Foxes)\n18.\tPlease Please Please Let Me Get What I Want (The Smiths)\n19.\tThe Funeral (Band Of Horses)\n20.\tRebellion (Arcade Fire)\n21.\tMoonsoon (Delorean)\n22.\tMidnight City (M83)\nBigarren Saioa: 1.\tEtorri (Geroh: Gure nerabetzaroa eta musika zaletasuna markatu zuen talde ormaiztegiarra)\n2.\tLonely Boy (The Black Keys)\n3.\tCancion Póstuma (La Celula Durmiente)\n4.\tWe Are Beautiful We Are Doomed (Los Campesinos!)\n5.\tAnimal Arithmetic (Jonsi)\n6.\tDigging For Something (Superchunk)\n7.\tLet’s Get Out Of Here (Les Savy Fav)\n8.\tMemperatzen dut (Willis Drummond)\n9.\tOne Armed Scissor (At The drive In)\n10.\tFollow (Crystal Firghters)\nBonus Track: Usopopen kronikan kontatu nizuen bezala, ikusleak uste baino animatuago ikusi genituen eta berezko zerrendan ez zeuden kantu batzuk sartu genituen azkenean. Hauek dira oroitzen ditugunak.\nPraise you (Fatboy Slim) Harder, Better, Faster, Stronger (Daft Punk)\nBa hauxe izan duzue Usopopen jarritako kantu zerrenda. Berandu, baina hemen duzue. Hala ere, esan beharrean gaude hauetako kantu batzuk ez zirela azkenean gure saioan entzun batzuk sartzeak besteak ateratzea ekarri zuelako alde batetik, eta beste batzuk jartzeko astirik izan genuelako bestetik. Gu prest falta direnak beste urte batean jartzeko! Gora Usopop!\nPosted by: indezent.2013/05/21 20:55:40.208732 GMT+2\n2013/05/21 20:35:1.677393 GMT+2\n-\tZergatik aldatu duzu Frantziako ligako zazpigarren taldea Espainiako ligako hamabost garrenagatik?\nHorixe izan zen Philippe Montanier Errealeko entrenatzaile moduan aurkeztu zuten egunean kazetari frantziar batek normandiarrari egindako galdera. Amorruz bete ninduen galderak eta Errealarekiko errespetu falta izugarri bat iruditu zitzaidan. Montanier berari ere ez zitzaion galdera gehiegi gustatu eta Espainiako ligako hamabost garren taldera ezetz, bera Errealera etorri zela erantzun zion.\nErantzun hori eta beste detaile pare batengatik entrenatzaile hura gustuko izan behar nuela erabaki nuen une hartan (izaera aldetik diot, ez dut futbolaz ideiarik ere). “Bai jauna Philippe! Erreala hori baino gehiago da! Esan baietz!” pentsatu nuen orduan eta ziur aski, berak ere gauza berbera pentsatu du Donostian eman dituen bi urteetan zehar. Ez ordea, zentzurik hoberenean beti...\nMontanierren aurka lehen oihu eta txistuak entzun zirenean blog honetan bertan idatzi nuen nire iritzia (Ez naiz luzatuko egun haietako haserrea azaltzen eta egunero valentziarragoak garenaren sentsazio mingarri horri forma ematen).\nKontua da, Montanier badoala, eta badoalako bere aurka ari direnak, aipatu berri ditudan egun haietan “Montanier dimisión!” ahoan zerabilten berberak direla. Diruagatik joan omen da, hori diote eta ahoa pozoiez beteta esaten dute gainera, mespretxuzko begirada batekin.\nBa bai, Montanier badoa, eta ikaragarrizko lastima ematen badit ere, ongi baino hobetu ulertzen dut bere erabakia. Bi urte pasa ditu gure artean eta inongo momentuan ez du gure babesik sentitu (Bere buruari, munduko zalego hoberenaren titulua eman dion zalegoaren babesik sentitu). Bere lana eta gaitasuna zalantzan jarri dira behin eta berriz eta kaleko edozein artabururen futbol lezioak jaso behar izan ditu.\nGizon honek, urte eta erdi behar izan du, harrobiko jokalariz osatutako talde bat martxan jarri eta Champions postuetan sartzeko… Urte eta erdi!!! Benetan, ez dakit zer pentsatzen dugun bizitzaz… (eta futbolaz). Errealaren lekua, urtero Old Trafforden jokatzen aritzea dela pentsatzen duenak, ez daki zer esaten ari den eta gaur egun bizi dugun gizarteak kutsatu nahi dizkigun balioez erabat gaixo dago dagoeneko.\nUrte askoren ondoren Europara eraman gaitu Philippe Montanier normandiarrak eta edozer gauza jaso du esker ona izan ezik. Aspaldiko partez, Errealarekin goza arazi gaitu baina guk, gehiago nahi genuen…\nDiru asko eskaini omen dio Stade Rennes taldeak bai, egia da. Michel troinek etxera itzultzeko gogoa omen zuen familia han zuela eta, bai, egia da baita ere. Baina zuek uste? Benetan, Zuzendaritza zein zalegoak maitasun gehiago eskaini izan balio azken bi urteetan, erabaki berbera hartuko zuena? Nik ez dut uste.\nOndo izan eta zorte on aurretik duzuen abentura berrian Philippe! Ikaragarri gozatu dugu zure lanari esker. Mila esker!\nPosted by: indezent.2013/05/21 20:35:1.677393 GMT+2\n2013/05/08 20:23:50.082413 GMT+2\nIrrikitan ginen Usopopeko asteburua iristeko eta Sarako jaialdiak ez zigun inondik inora ere hutsik egin. Aspaldi erabaki genuen bizitzan behin (gutxienez) bisitatu beharreko jaialdi honetara joan behar ginena baina azkenean, partaide ere izan ginen (bizitza osoan ahaztuko ez dugun ohore bat zalantzarik gabe).\nEguerdi aldera iritsi ginen Sarara eta seiterdiak aldera hasten ziren Agorrekako kontzertuak. Hasiera-hasieratik sumatu genuen gure inguruan Usopopen inguruan hainbeste aldiz entzun genuen giro magikoa eta berarekin bat egiteko edo, errekurrentea dugun ohitura bati ekin genion, garagardoak edatea hain zuzen ere.\nJende mordoxka bat gerturatu ginen Agorrekara eta hortik irakurri dudanez antolakuntzak ere ez zuen espero halako jendetzarik bertan. Zaila egin zitzaigun barrura sartzea eta kanpoan geratu ginen orain ere, garagardoak edanez. Adin guztietako jendea ikusi genuen bertan eta esan liteke hunkitu ere egin gintuela horrek. Jazpanan behin baino gehiagotan saiatu gara familiak eta jende heldua biltzen baina ez da erronka erraza izaten.\nUnama, Kide eta Tipul eta Putilen ikuskizunaz gozatzeko aukera izan zen bertan. Hemen Artola jaunak ateratako bideo bat lagin moduan.\nUSOPOP'13 - UNAMA (1) from borthuzai on Vimeo.\nArratsaldeko kontzertuak amaitu aurretik gure DJ Seta prestatzera joan ginen (edozer gauzari deitzen diot DJ Seta…). Hasieratik garbi utzi nahi izan genuen ez ginela DJak baina, Bigotten kontzertua hasi bitarteko musika, ilusioz aukeratuko genuela. Uste baino azkarrago egin genuen guztia eta denbora egin nahian edo, garagardoak edaten jarraitu genuen.\nLur Berri aretoan igaroko zen gaueko kontzertu sorta eta egia esan, bertako jendea bezalaxe, magiaz beteriko leku bat dugu. Usopopen aurkitu dezakezun guztia bezalaxe, gustu handiz jarria zegoen, azken detailera arte zaindua. Konturatzerako, gure txanda iritsi zen eta etxetik prestatua genuen kantu zerrenda martxan jarri genuen. Ordu eta erdiz zehar jarri behar genuen musika eta pop, folk eta rock lasai artean mugitzeko intentzioa genuen. Hala ere, jendea oso animatuta ikusi genuen (edo hori izan zen gure perzepzioa behinipein) eta azkenan, uste genuena baino sesio dantzagarriago bat izaten amaitu zuen.\nEderki pasa genuen eta azkenean motz eta guzti egin zitzaigun (Aste bete barru edo jarriko dut hemen bertan jarri genuen kantu zerrenda). Bigott igo zen orduan eskenatokira eta hortxe hasi zen Lur Berriko benetako ikuskizuna. Blue Jeans diska berria bere osotasunean entzun gabe nuen oraindik eta egia esan, oso itxura ona zuela iruditu zitzaidan. Aurreko bi lanetan bezalaxe, aurrera pausu galanta eman du aragoitarrak eta ondoan duen bandarekin, horrek ez du arazorik suposatzen. Kontzertu ederra eskaini zuten eta jendeak ikaragarri gozatu zuen. Jazpanan izan genuen pasa zen urtean eta bi kontzertuak ikusi ondoren, Lur Berri bezalako leku batean efektiboagoa dela iruditu zitzaidan. Berriz ere areto batean ikusteko gogoz geratu nintzen.\nHauek bukatzean, gure txanda iritsi zen berriz ere eta garagardo bat eskuan ekin genion lanari. Bigarren sesioa gogortxeagoa zen eta beldurra ere bagenuen gogorregia izango ez ote zen. Hala ere, berriz ere kale egin genuen eta azkenean, jendearen jarrera ikusita, sesioa gogortzen amaitu genuen. Lehen pintxaldia labur egin bazitzaigun, bigarrenak segundo bat esterik ez zuen iraun (ez da seinale txarra ezta?).\nWilhelm naparrak prest ziren eskenatokira igotzeko eta azken unean garagardo bat barratik hartuta taula azpira gerturatu ginen. Bigotten azken lana osorik entzun gabe nuen bezalaxe, Wilhelm & The Dancing Animalsena buruz nekien. Kantuz kantu ikaragarri gozatu genuen eta bat eta besteraen artean (garagardoak) zerbait jateko probestu genuen aukera. Ikaragarria da talde honek eskenatokian askatzen duen energia positiboa eta hori, ikusleei kutsatzeko gai dira. Horrek ez du preziorik eta beraiek badakite.\nHauen ostean, Vandapalium DJ Setaren txanda iritsi zen baina egia esatea nahi baduzue, hemendik aurrera nire oroitzapenak lausotuz doaz eta ateratako argazkiak okertzen…\nLaburbilduz, gure bizitzetako larunbatik hoberenetako bat oparitu zigutela esan dezaket hainbeste denbora kontzertuak antolatzen pasa ostean, rock izar sentiarazi gintuztelako egun batez. Zaila da Usopop hitz batean definitzea baina bat aukeratzekotan, artisau hitza aukeratuko nuke zalantzarik gabe, bere zentzurik onenean. Txikia da, eskuz egina ia-ia baina horrexek ematen dizkio ezaugarritzen duten izaera eta bakartasuna. Arima propioa duen jaialdia da Usopop eta sekula zalantzarik izan baduzue, urteren batean bertara gerturatzea gomendatzen dizuet.\nGuk datorren urtean, ikusle moduan bada ere, errepikatuko egingo dugu. Ziur. Hori bai, garagardo gutxiagorekin… Mila esker Joanes, Patxi eta kopainiari halako jaialdi bat sortu eta antolatzen jarraitzeagatik.\nPosted by: indezent.2013/05/08 20:23:50.082413 GMT+2\n2013/05/03 15:49:31.093720 GMT+2\nAZALPENA: LOST-eko denboraldi guztietan zehar flashbackaren teknika erabili zuen J.J. Abrams jaunak (Amen) pertsonaien inguruan informazioa eman, trama berriak sortu eta elementu berriak istorioan sartzeko. Azkeneko denboraldian ordea, eta gure pertsonaia maiteek denboran bidai pare bat egin ostean, flasforward teknika erabiltzen hasi zen. Honek esan nahi duena da, irlako bizitzaren gorabeheren tartean ikusten genituen tarteki haiek dagoeneko, ez zutela iragana kontatzen, etorkizun “bat” baizik (Daniel Faraday eskolaurreko ikasle bat da JeiJei handiaren parean).\nPosted by: indezent.2013/05/03 15:49:31.093720 GMT+2\n2013/04/20 14:01:14.342777 GMT+2\nBat eta bat (VII)\nHemen duzue azken Bta eta Bata.\nPosted by: indezent.2013/04/20 14:01:14.342777 GMT+2\n2013/04/14 18:24:48.258109 GMT+2\nPosted by: indezent.2013/04/14 18:24:48.258109 GMT+2\n2013/04/03 20:54:37.236224 GMT+2\nPosted by: indezent.2013/04/03 20:54:37.236224 GMT+2\n2013/04/01 20:41:8.350983 GMT+2\nPosted by: indezent.2013/04/01 20:41:8.350983 GMT+2


5000. eus domeinua erregistratu dugu\n2016/01/18\t· Elisabeth Pombo\nGoizean gure komunikazio lan taldearen whatsApp zerrendan saltatu du albisteak. "4.999 .eus domeinu daude erregistratuta, banatzaile ofizial gisa ez al daukagu eskaerarik pendiente?".\nEta zuk euskaraz komunikatu nahi duzu Interneten?\n2015/12/03\t· Elisabeth Pombo\nJakin berri dugu PuntuEUS Behatokiak Euskal Herriko webguneetan euskararen presentzia neurtu duela. Datu nagusienak honako hauek dira:\nPantaila anitzen errealitatea: Etorkizuna zein izango den asmatu nahian\n2015/10/09\t· Elisabeth Pombo\nAzken egunetan Iametzan ez da inor libratzen. Administrazioko arduradunetik hasi eta webmasterreraino, Euskarabildua jardunaldien prestaketak guztiok hainbeste maite dugun komunikazio eta teknologiaren munduan murgiltzen gaitu.\nAbian da Sasieta mankomunitatearen webgune berria\n2015/08/10\t· Joxemari Irazusta\nGoierri eta Urola Garaiko 22 udalerritako hiri hondakinen kudeaketaz arduratzen da Sasieta mankomunitatea. 60.000 biztanle baino gehiago dituzte aipatu udalerriok.\nWeb osagaiak (Web Components)\n2015/07/28\t· Julen Irazoki\nDuela gutxi hasitako proiektu baten harira, analisi fasean eskakizunak aztertzen ari ginela, garapena egiteko Web Component-ak erabiltzea erabaki genuen. Kontua da, webgunean berrerabilgarriak ziren zatiak behar genituela eta gainera gailu desberdinetarako moldagarriak izan behar zutela. Web Component-ek aukera hori ematen dute, eta badirudi web garapenean azken urteetan joera hau gailentzen ari dela eta etorkizunean ere ildo hau jarraituko duela.


Valentziako hiru jaialdi ospetsutan izango da Silboberri - Euskal Herriko Txistulari Elkartea\nBy txistulari 2018 Apirila 13 2020 Martxoa 17 Berriak\nSilboberri elkarteak Valentziara eramango du txistu garaikidea, hiru jaialdi entzutetsutan parte hartuz. Aitor Amilibia txistularia, Jose Antonio Hontoria soinujolea eta Elur Arrieta perkusio joleak osatuko duten hirukoak, hiru kontzertu eskainiko ditu: Ensems jaialdian, Suecako Mostra Sonoran eta Rafelbunyoleko Projecte Rafel Festival-en.\nSilboberriko Aitor Amilibia, Jose Antonio Hontoria eta Elur Arrieta, Valentziako Palau de la Músican kontzertua eskainiko dute apirilaren 22an, arratsaldeko 18:30etan. Emanaldia, Ensems musika garaikideko jaialdiaren programaren barruan izango da, zeinak 40. urteurrena betetzen duen aurten. Jaialdiak “sorkuntza berriari atxikitako edozein etiketarekin” apurtu xede du eta “gogoetarako zein azterketa, esperimentazio eta berrikuntzarako plataforma” izan nahi du. Edozein motatako proposamenak uztartzen ditu, “baita musika herrikoia ere”. “Publiko kritikoa sortzea, artearen inguruko gogoetak egin, ikusgarritasuna ematea sorkuntzari eta partehartzea bultzatzea” helburu gisa ditu.\nHurrengo geralekua, Suecan izango da, maiatzaren 13an, Mostra Sonoran esku hartzeko. Azkenik, urriaren 6an Rafelbunyolen izango dira Projecte Rafel Festival -en kontzertua eskaintzeko.\nHiru obrako egitaraua joko dute. Txistu, danbolin eta akordeoirako bi pieza: Haize-Orratz Gabriel Erkorekarena eta Felix Ibarrondoren Eziñeruntz. Programa itxiz, Yolanda Camposen Lich izeneko lana estreinatuko dute, kasu honetan perkusioak lagunduta. Lich obraren azalpenak, egilearen eskutik hemen.


urria | 2015 | kokorijo | 2 orrialdea\nAITOR AJURIA KM BERTIKALEAN IRABAZLEA\nData: 2015(e)ko urriak 16 Egilea: kokorijo bloga\nAitor Ajuriak 17 urteko Otxandiotar gaztea, Juan Orobiogoitiako ikaslea,parte hartu zuen pasa den larunbatean ANBOTOKO KM BERTIKALEAN eta irabazi zuen.\nIruzkinak desaktibatuta daude AITOR AJURIA KM BERTIKALEAN IRABAZLEA sarreran\n3.000 MILIOI EURO TURKIARENTZAT ERREFUXIATUAK HARTZEKO\nAtzo plan bat adostu zuten Europako Batasuneko estatu eta gobernu buruek Turkiarekin batera haren lurretara iristen diren errefuxiatuak bertan hartzearen truke. Errefuxiatuak EBren gainerako herrialdetara joatea sahiestu nahi dute neurriarekin.\nIruzkinak desaktibatuta daude 3.000 MILIOI EURO TURKIARENTZAT ERREFUXIATUAK HARTZEKO sarreran\nMozorro Eguna dator!\nBihar 17, Durangon, izango da jaietako egun handietako bat: Mozorro Eguna. Goizean, musika eta jai giroa zabalduko dira kaleetan, eta, arratsaldean, 18:30ean, taldekako mozorro desfilea egingo da, Madalenatik Andra Mariraino. Mozorro Egunaz gainera, bihar, Elkartasun bazkaria egingo dute Landako Guneko … Jarraitu irakurtzen →\nIruzkinak desaktibatuta daude Mozorro Eguna dator! sarreran\nEgigurenek eta Inzak irabazi dute Durangoko zesta txapelketa\nMartitzeneko finalean 30-25 irabazi zuten Garita eta Goikoetxearen aurka.\nIruzkinak desaktibatuta daude Egigurenek eta Inzak irabazi dute Durangoko zesta txapelketa sarreran\nGoikoetxea eta Garita Durangoko zesta torneoan\nData: 2015(e)ko urriak 9 Egilea: kokorijo bloga\nDurangartar bi pelotari jokatuko du. Iñaki Garcia ‘Garita’ 35 urteko da parte-hartzaileetako bat. Floridako Dania Jai Alai pilotalekuan jokatu ohi du, eta 2008tik profesionala da. Bere bikotekidea Iñaki Osa Goikoetxea izango da, askorentzat munduko zestalaririk onena den zumaiarra. Domekan, 18:00etatik … Jarraitu irakurtzen →\nIruzkinak desaktibatuta daude Goikoetxea eta Garita Durangoko zesta torneoan sarreran\n250 ardi Otxandiotik zehar, hilaren 9an\nGetxoko Udalak sustatuta, sasoi bateko transhumantzia bideen gaineko dokumentala grabatuko dute aditu batzuek. Horretarako, ibilbide horiek berriro egingo dituzte ardiekin. Otxandio transhumantzia bide horietako baten pasabidean dago eta, beraz, bertatik ere igaroko dira. Urriaren 9an, barikuan, 250 bat ardi igaroko … Jarraitu irakurtzen →\nIruzkinak desaktibatuta daude 250 ardi Otxandiotik zehar, hilaren 9an sarreran\nDURANGOKO JAIETAN ERAZO SEXISTARIK EZ DUGU ONARTUKO\nEraso sexisten aurkako aldarriek San Fausto jaien hasiera markatuko dute, gaur. Durangoko mugimendu feministako hainbat kidek manifestazioa deitu dute, gaueko 00:00etarako, Santa Ana plazan hasita, balizko erasoei aurrea hartu, eta autodefentsa feministaren mezua kalerik kale zabaltzeko. Txosna Batzordeak eraso sexisten … Jarraitu irakurtzen →\nIruzkinak desaktibatuta daude DURANGOKO JAIETAN ERAZO SEXISTARIK EZ DUGU ONARTUKO sarreran\n“Gaztetxeko baratzaren bidetik, ortu sozialen proiektura” Abañoko gazteen helburua\nDuela hiru aste, Gaztetxe ondoko lursaileko ortua hamabost egunen buruan kentzeko agindua eman zien Jose Luis Navarro alkateak gaztetxeko kideei. Herritarrena den lur bat, erabilera pribaturako hartu zutelako, eta lehen zegoen bezala uzteko agindu zien alkateak. Gazteak ez dute atzera … Jarraitu irakurtzen →\nIruzkinak desaktibatuta daude “Gaztetxeko baratzaren bidetik, ortu sozialen proiektura” Abañoko gazteen helburua sarreran\nData: 2015(e)ko urriak 2 Egilea: kokorijo bloga\nUrtero bezala, hurrengo urriaren 7an, 17:45etan izango da ikasturte hasierako bilera guraso eta tutore artean. Ondoren, 18:45etan, Guraso Elkartearen bilera ospatuko da.\nIruzkinak desaktibatuta daude GURASOEN BILERA sarreran\nIrailaren 28an hasi ziren Txupinazoarekin batera Iurretako jaiak. Astelehen horretan 3 saio eduki genituen eta gero Iurretako plazara joan ginen eta guk asteartean jai eduki genuen.\nIruzkinak desaktibatuta daude IURRETAKO JAIAK sarreran


Expodistritok pinturea eta argazkilaritzea eroango ditu Bilboko barrutietara - bizkaie.biz\nExpodistritok pinturea eta argazkilaritzea eroango ditu Bilboko barrutietara\nBizkaie! 2017-09-01 08:51 Kulturea\nUrteko azken hiruhilekoko programazinoa gaur hasi da.\nJoseba Kortazarren margolan bat (argazkia: Bilboko Udala) | Ikusi handiago | Argazki originala\nBilboko barrutietako udaltegietara jarduera kulturalak, batez be erakusketak, eroateaz arduratzen da Expodistrito egitasmoa. Era horretara, Bilboko Udalak pinturea, argazkilaritzea eta beste arte batzuk uriko auzo guztietako herritarren eskura ipinten ditu. Urteko laugarren hiruhilekoan Marta Betolaza, Felisa Urraca, Javier de la Iglesia, Joseba Kortazar, Jesús Díaz Vielva eta Jon Maoren lan plastikoak ikusi ahal izango dira, eta baita Marta Pérezen zuri-baltzezko argazkiak be.\nGuztira, zazpi erakusketa izango dira eta barrutietako egoitzetatik txandaka pasauko dira. Oraingo honetan, Abando-Barrainkua, San Inazio-Ibarrekolanda, Otxarkoaga, Begoña, San Frantzisko, Castaños, La Bolsa eta Errekaldeko udaltegietan egongo da Expodistrito.\nGaur bertan, irailaren 1ean, hasiko da egitaraua eta, hilaren 14ra arte, bost erakusketa egongo dira. Begoñako udaltegian Javier de la Iglesiaren Al compás de la imaginación egongo da, geometrian oinarritutako eta irudi arkitektoniko zein kontrastez betetako margolanak. Otxarkoagan, ostera, Marta Betolazak papelean egindako marrazkiak ipiniko ditue.\nGanera, Felisa Urracaren Simbiosis bildumea egongo da Castañoseko udaltegian, naturea eta paisajeak buztartzen dituan lana. Errekalden, aldiz, Joseba Kortazarrek azken urte biotan marraztutako koadroen aukeraketea ikusi ahal izango da. Amaitzeko, Marta Pérez Elosuaren Percepciones argazki bildumea San Inazion egongo da hilaren lehenengo hamabostaldian. Zuri-baltzezko 20 argazki dagoz bilduma horretan.\nHurrengo aste eta hileetan beste barruti batzuetan ikusi ahal izango dira erakusketa horreek eta, ganera, beste artista batzuen lanak be erakutsiko ditue. Era berean, Expodistritoren programa nagusitik kanpo dagoan arren, Bilboargazkiko argazkiak be ikusgai egongo dira urritik aurrera.\nExpodistrito Bilboko Udaleko Kultura Sailak antolatzen dau eta helburu bikotxa dauka: Batetik, auzo guztietako herritarrei artea hurreratzea eta, bestetik, artistei erakusketak antolatzeko espazioa eskaintzea. Jarduera guztiak dobakoak dira.\nProgramazino guztia, hemen.


Besarkadez beteta egongo da Marion Cotillard protagonista izango duen inaugurazio gala | Kultura | Naiz\n2021 IRA. 15 - 14:07h\nBesarkadez beteta egongo da Marion Cotillard protagonista izango duen inaugurazio gala\nAurten ere Jon Mayak zuzenduko ditu Zinemaldiko galak –inaugurazio eta amaierakoa, Johnny Depp-ena eta Euskal Zinemarena– Harkaitz Cano eta Ane Garcia gidoilariek eta Luis Mari Moreno Urretavizcaya ‘Pirata’ musikariak lagunduta. Ostiraleko inaugurazioan, Marion Cotillard izango da protagonista.\nMarion Cotillard Canneseko jaialdian. Aurten, Donostia saria jasoko du gurean. (AFP)\n2020an distantziaren kontzeptua izan zen inaugurazio galaren ardatza, baina urtebete geroago, Marion Cotillard aktore frantziarrak jasoko duen Donostia Sariarekin batera, besarkadak izango dira Donostia Zinemaldiaren 69. edizioaren hasierako protagonistak Kursaal Auditoriumean.\nBigarren urtez jarraian, Jon Maya dantzari eta koreografoak hasiera eta amaierako galak zuzenduko ditu, baita Johnny Deppi Donostia Saria emateko ekitaldia eta Euskal Zinemaren gala ere. Berriz ere, Harkaitz Cano idazlea izango da gidoilaria, oraingo honetan Ane Garciak lagunduta, eta aurten ere Luis Mari Moreno Urretavizcaya ‘Pirata’ jardungo da musika-zuzendari.\nElena Iruretak, Asier Etxeandiak, Anne Igartiburuk eta Cayetana Guillen Cuervok ezustekoz beterik izan nahi duen gala bat aurkeztuko dute, non berariaz aipatuko baitira pandemiak debekatu zizkigun besarkadak. Kukaiko dantzariek, halaber, pieza koreografiko ugari egingo dituzte, baita Zea Mays taldeak musika emanaldiak ere, Rozalenek, Etxeandiak berak eta beste zenbait musikarik lagunduta.\n«Diotenez, jatorrian, besarkadaren garapena edo ordezkoa izan zen txaloa: urrun dagoena besarkatzeko modurik ez dugulako jotzen diogu txalo. Besarkatu nahi genukeenari jotzen diogu txalo, alegia. Gustatuko litzaiguke irekiera galak berak, eta Zinemaldiko film bakoitzak, nahi baino gehiago atzeratzen ari zaigun besarkada horretara iristeko falta zaigun tartea txikitzen laguntzea», adierazi du Harkaitz Canok.\nOrobat, Marion Cotillardi Donostia Saria emango zaio zeremoniaren amaieran, bere ibilbide luzea aintzateste aldera, baina horretarako ez ezik, zeremoniak Zinemaldiarekin estuki lotuta zeuden bi pertsona omentzeko ere balioko du, hil eta gutxira: Batetik, Luis Gasca, 70eko hamarkadaren amaieran eta 80ko hamarkadaren hasieran Zinemaldiaren zuzendaria izan zena; eta bestetik, Bertrand Tavernier zinemagilea.\nAurten, gainera, Fipresci Sari Nagusia berreskuratu eta ‘Días de Cine’ TVEko programak telebistan daramatzan hiru hamarkadak aitortuko dira.\nCarlos Saura zinemagileak ‘Rosa rosae. La Guerra Civil’ film laburra aurkeztuko du, zeina lehiaz kanpo emango baita, Sail Ofizialean lehiatuko den lehen film luzea –Zhang Yimouk zuzendutako ‘Yi miao zhong / One Second’– eman aurretik.\nGalak TVE katearen La 2 kanalean, ETB1 kanalean, eitb.eus atarian eta Zinemaldiko webgunean emango dira zuzenean.\nAntonio Banderas eta Emmanuel Carrere\nBestalde, Antonio Banderas eta Cecile de France aktoreek Zinemaldiaren inaugurazio egunean parte hartuko dutela baieztatu dute.\nHona hemen 69. ediziora joango direla aurretik baieztatu duten beste pertsona batzuk: Javier Bardem, Jessica Chastain, Marion Cotillard, Penelope Cruz, Johnny Depp, Emmanuelle Devos, Dolores Fonzi, Charlotte Gainsbourg, Louis Garrel, Vincent Lindon, T'Nia Miller eta Simon Rex.\nJason Isaacsek, aldiz, adierazi du ezingo duela Zinemaldira etorri agenda arrazoiak direla eta. Noemie Merlant aktore eta zuzendaria eta Xavier Giannoli zinemagilea ere ezin izango dira Donostiara etorri, baina Emmanuel Carrere euren filmak Donostian aurkeztuko dituzten zinemagileen zerrendan sartuko da: Sean Baker, Laurent Cantet, Xavier Giannoli, Lucile Hadzihalilovic, Ryusuke Hamaguchi, Radu Jude, Kira Kovalenko, Joachim Lafosse, Gaspar Noe, Todd Haynes, Carlos Saura, Celine Sciamma, Claire Simon eta Paolo Sorrentino, besteak beste.\nEmakumezko zuzendarien dagokienez, hauek dira nabarmentzekoak: Cannesko Urrezko Palmorriaren irabazle Julia Ducournau, ‘Titane’ bere filma Perlak sailean aurkeztuko duena; Veneziako Urrezko Lehoiaren irabazle Audrey Diwan, Epaimahai Ofizialeko kide gisa arituko dena; eta Urrezko Maskorraren azken irabazle eta Epaimahai Ofizialeko buru Dea Kulumbegashvili.


161/2021 EBAZPENA, maiatzaren 7koa, Hezkuntzako zuzendari nagusiak emana, Iruñeko “Iñaki Ochoa de Olza” DBHIri baimena ematen diona 2021-2022 ikasturtetik aurrera Ikaskuntza eta Errendimendua Hobetzeko Programak emateko.\nInklusio, Berdintasun eta Bizikidetza Zerbitzuko zuzendariak aldeko txostena aurkeztu du Iruñeko “Iñaki Ochoa de Olza” DBHIri baimena emateko 2021-2022 ikasturtetik aurrera Ikaskuntza eta Errendimendua Hobetzeko Programak eman ditzan.\nDerrigorrezko Bigarren Hezkuntzako eta Batxilergoko oinarrizko curriculuma ezartzen duen abenduaren 26ko 1105/2014 Errege Dekretuaren 19. artikuluak ezartzen du Hezkuntza Departamentuak, aniztasunari erantzuteko neurrien artean, Ikaskuntza eta Errendimendua Hobetzeko Programak sartuko dituela.\nHezkuntzako kontseilariaren maiatzaren 22ko 54/2015 Foru Aginduaren bidez, arauak eman ziren Nafarroako Foru Komunitateko ikastetxeetan Ikaskuntza eta Errendimendua Hobetzeko Programak ezartzeko Derrigorrezko Bigarren Hezkuntzan. Horren arabera, ikastetxeek Derrigorrezko Bigarren Hezkuntzako bigarren kurtsotik aurrera ematen ahalko dituzte horrelako programak, Hezkuntza Departamentuak baimena eman ondoren, betiere.\nErabiliz Hezkuntza Departamentuaren egitura organikoa ezartzen duen urriaren 30eko 267/2019 Foru Dekretuak ematen dizkidan ahalmenak,\n1. Baimena ematea Iruñeko “Ochoa de Olza” DBHIri, 2021-2022 ikasturtetik aurrera, Ikaskuntza eta Errendimendua Hobetzeko Programak eman ditzan Bigarren Hezkuntzako 2. kurtsotik aurrera.\n2. Ebazpen honetako aurreko puntuan aipatutako baimenak balioa izateko, bete beharko dira maiatzaren 22ko 54/2014 Foru Aginduan ezarritako baldintzak eta prozedura.\n3. Hezkuntzako kontseilariaren maiatzaren 22ko 54/2015 Foru Aginduaren 3. artikuluan aipatzen diren kasuetako bat gertatuz gero, Hezkuntza Departamentuak baliorik gabe utz dezake baimena.\n4. Ebazpen hau igortzea Inklusio, Berdintasun eta Bizikidetza Zerbitzura, Hezkuntzako Ikuskapen Zerbitzura, Ikasketak Antolatzeko Zerbitzura eta Iruñeko “Ochoa de Olza” DBHIra, behar diren ondorioak izan ditzan.\nIruñean, 2021eko maiatzaren 7an.–Hezkuntzako zuzendari nagusia, Gil Sevillano González.\nIragarkiaren kodea: F2107614


Eyrarlandeko estatuatxoa - Wikipedia, entziklopedia askea.\nEyrarlandeko estatuatxoa Islandian aurkitutako brontzez egindako irudi txikia da, 6,4 zentimetrokoa. Dirudienez, Thor jainkoaren errepresentazioa da eta ziur aski 1000. urte inguruan egin zen. Gaur egun Eyrarlandeko estatuatxoa Reykjaviken dagoen Islandiako Museo Nazionalaren objektu garrantzitsuenetariko bat da.\nEstatuak eserita dagoen pertsonaia erakusten digu, eskuetan gurutze itxurako mailua omen duena; gurutze forma hori ez da arraroa eta kristautasunarekiko eskandinabiar sinkretismoa bezala aztertu egin da. Beste iritzien arabera, estatuatxo hau joku baten pieza bat izango litzateke. Benetan Thor jainkoa izango balitz, Þrymskviða poeman narratzen den gertaera batekin lotuko genuke: Thor, ezkontza batean eserita dagoenean, haren maiula berreskuratu zuen eta bi eskuez heldu zuen.\n(Gaztelaniaz):Thor, trumoiaren jainkoa.\nMultimedia: Category:Eyrarland statue\nXI. mendeko eskulturak


Landa auzoetan ur-harguneak jartzeko eskaera egin dugu – abotsanitz.eus\n17 ekaina, 2021 Albisteak / Ingurumena\nLanda auzoetan ur-harguneak jartzeko eskaera egin dugu\nOraindik gogoan dugu iaz Endarlatsan eta Beran piztutako suteek eragindako triskantza. Ez genuke nahiko horrelakorik berriro ikusi, ez gure herrian, ezta beste inon ere, baina gertatu daiteke. Eta hori gertatzen bada, ahalik eta azpiegitura onena izatea komeni da.\nAste honetan eskaera erregistratu dugu Hondarribiko Udaleko Mugikortasun, Ingurumen eta Nekazaritza departamentuan. Herriko landa auzoetan ur-harguneak jartzea eskatu dugu, suterik egonez gero, suhiltzaileek ura nondik hartu eduki dezaten. Egoeraren diagnostikoa egitea eta beharrak zuzentzen hastea eskatu dugu.\nAuzoka dinamikan iritsi zitzaigun proposamena da.\nIrakurri Auzoka dinamikari lotutako eskaera gehiago\nUn año de la foto de Zaldunborda\nHemos pedido que se coloquen hidrantes en la zona rural


Portugaleteko ezpata-dantza Folklore Azokan estreinatuko da\nAsteburu honetan, maiatzaren 21ean eta 22an ospatuko da Portugaleteko XI. Folklore Azoka. Elai Alai taldeak Portugaleteko ezpata-dantza sortu berria estreinatuko du igandean, azokaren testuinguruan. Portugaleten, XVII. mendean, Corpus Christin ospakizunean ezpata-dantza izaten zela erakusten dute a...\nAlicia Amatriain-ek Benois de la Danse saria irabazi du, dantzaren Oscarra\nBart eman dira Moskuko Bolshoi antzoki entzutetsuan Benois de la Danse sariak, eta Alicia Amatriainek irabazi du dantzari onenaren saria. Dantzaren alorreko sari entzutetsuena, zinean Oscarrak direnaren parekoa eskuratu du dantzari donostiarrak, eta Lucia Lakarrak 2003an eskuratu ondoren dantza...\nDantza eskaintza zabala Leioako Umore Azokan\nDantzak protagonismo handia izango du Leioako Umore Azokaren 17. edizioan. Euskal konpainiekin batera Katalunia, Gaztela, Aragoi, Madril eta nazioarteko zenbait konpainia izango dira egunotan Leioan. 2016ko Umore Azoka maiatzaren 19tik 22ra egingo da Leioan. Lau egunetan zehar, mota guztietako ik...\nJauzi, dantza-jauziak ikasteko aplikazioa garatu dute\nDantza-jauziak ikasteko aukera eskaintzeko asmoz garatu dute Jauzi aplikazioa. Bi atal nagusitan antolatuta dago aplikazioa, batean urratsak ikasteko aukera dago eta bestean dantza batzuk osorik dantzatzeko eta praktikatzeko aukera eskaintzen da. Urratsak eta dantzak Urratsen atalean honak...\nSantza Kurutzen eta Letra Galegoetan dantzan maiatzaren 8an\nJoan den Maiatzaren 8an, domeka, soka-dantza egin genuen Kezkako dantzariok Mandiola auzoko Santa Kurutz ermitan. Momentu berean, Urkizuko iturri aurrean ere, dantzari-dantzan ari ziren Kezkako gazteak. Soka-dantza Santa Kurutzen Santa Kurutz festak indartuta daude izen bereko Eibarko basel...\nXXXIV. Euskal Dantzen Jaialdia Durangon\nAsteburu honetan eta Tronperri dantza taldearen eskutik helduko da euskal dantzen jaialdia. Aurtengoa 34. edizioa da eta Durangoko Euskal Astearen barruan kokatutako ekintza zaharrena da. Abagune ezin hobea Euskalerriko dantzak ikusi ahal izateko eta herrialde desberdineko dantzariek horretarako au...\nAunitz Urtez ezpata-dantza: Aldapako San Ferminen eta Arrateko ezpata-dantzak batera\nJuan Antonio Urbeltzen gidaritzapean sortu ziren hala Eibarko Arrateko Amaren ezpata-dantza 2005. urtean, nola 2009tik hona Iruñeko Aldapako San Ferminen omenez dantzatzen dena. Iraileko ezpata-dantzak biak. Eta Juan Antonio Urbeltzek zuzendutako Aunitz Urtez ikuskizunean eratu zen biak kuadro b...\nUrrezko ezpata-dantza Urrezko Dominean: Zorionak eta eskerrik asko Juanan eta Marian\nUrrezko Dominena ekitaldi berezia izaten da beti, baina 2015ekoa bertan parte hartzeko zoriona izan dugun dantzarion eta musikarion oroitzapenean luzaroan oroituko dugu. Juan Antonio Urbeltzek eta Maria Angeles Arregik Gipuzkoako Urrezko Domina jaso dute 2015eko abenduaren 18an, eta bertan izan eta...\nErroak 2016 Etorkizuna: Kaixarranka\nKaixarranka Lekeitioko Etorkizuna dantza taldearen eskutik Lekeition ospatu berri den Erroak ikuskizunean. Lea-Artibaiko dantza taldeen eta Bizkaiko Dantzarien Biltzarraren eskutik Erroak dantza tradizionaleko ikuskizuna eskaini berri da Lekeition. Tokian-tokiko dantzak mantentzen dituzten jator...\nAbadiño: San Trokaz 2016 Azken entsegua: Erregelak\nDantzari-dantzaren ostean, aurten neskek izan dute soka-dantza ateratzeko ardura. Aurreskularia, Nerea Azkarate da eta atzeskularia aldiz Miren Azkarate. Badira bospasei urte Abadiñon erregelak neskak zein mutilek dantzatzen dituztela. Santo Domingo egunean, maiatzaren 12an hasten dira San Trok...\nDonibane Garazi: Libertimendua 2016 Xibandiarrak\nDantza-jauzi luzeenetakoa da honako hau, hainbat urrats eta erritmo aldaketa dituena. Guilcherren esanetan, XX. mende hasieran oso gutxitan dantzatu ohi zen. Dantza-jauzi oso zailtzat hartu izan da. Dantzari bikainentzat harrotasun arrazoi zen dantzan egiten jakitea, nahiz eta oso gutxitan dantza...\nMurillo, Iriarte, Vallejo eta Agirretxe: Euskal Herritik mundura dantzan\nNazioarteko ballet konpainia entzutetsuetan ibilbide profesionala arrakastaz burutzen ari lau dantzari gipuzkoar batu dira Donostian Gipuzkoako Dantzan Profesionalen elkarteak Dantzaren Egunaren inguruan antolatzen duen ekitaldirako. EITB Kulturak lau dantzariak elkarrizketatu eta dantzan bizibidea...\nErroak 2016 Mendexa: Mahai gainekoa\nMahai gainekoa Mendexako dantza taldearen eskutik Lekeition ospatu berri den Erroak ikuskizunean. Lea-Artibaiko dantza taldeen eta Bizkaiko Dantzarien Biltzarraren eskutik Erroak dantza tradizionaleko ikuskizuna eskaini berri da Lekeition. Tokian-tokiko dantzak mantentzen dituzten jatorrizko d...\nMaria Pagesek ‘Yo, Carmen’ dantza ikuskizuna eramango du Arriagako oholtzara\nUriola 2016/05/18 Gehiago irakurri →\nBizkaiko dantzarien bilgune izan da Lekeitio\nLea-Artibai eta Mutrikuko Hitza 2016/05/16 Gehiago irakurri →\nUrnieta Dantzan jaiaren X. edizioa\nAiurri 2016/05/19 Gehiago irakurri →\nHerri dantzaria, herri bizia\nLasala taldeak Zumaian egindako egonaldia, DSS2016-ren web gunean\nBaleike 2016/05/19 Gehiago irakurri →\nTrebeska taldeak dantzan ospatu du bere urteurrena\nIrutxuloko Hitza 2016/05/14 Gehiago irakurri →\n‘Dantzaren Oskar saria’ lortu du Alicia Amatriain donostiarrak\nIrutxuloko Hitza 2016/05/18 Gehiago irakurri →\nEl Arriaga y el SKA de Santurtzi acogen montajes de baile\nDeia 2016/05/20 Gehiago irakurri →\n«Me duele no poder bailar en casa durante la capitalidad europea»\nDiario Vasco 2016/05/19 Gehiago irakurri →\nAlicia Amatriain gana el Óscar de la danza\nNoticias de Gipuzkoa 2016/05/18 Gehiago irakurri →\nMaría Pagés emakumearen ahotsa bilakatuko da Yo, Carmen dantza ikuskizunean\nMaría Pagésen ahotsak estereotipoak apurtuko ditu 'Yo, Carmen' dantza ikuskizunean\nEl Correo 2016/05/19 Gehiago irakurri →\nAlicia Amatriainek Benois de la danse, 'dantzaren Oscarra', irabazi du\nEitb 2016/05/18 Gehiago irakurri →\nLa donostiarra Alicia Amatriain, galardonada con el premio ‘Benois de la danse’\nNaiz 2016/05/18 Gehiago irakurri →\nLa donostiarra Alicia Amatriain, Óscar de la danza\nDiario Vasco 2016/05/17 Gehiago irakurri →\nEzpata dantzak izango ditu ardatz Ezpalak jaialdiak\nBerria 2016/05/18 Gehiago irakurri →\nGari Otamendi dantzari donostiarrak dantza lantegiak eskaini ditu bi astez Saint Pierre eta Miquelonen\nEuskalkultura 2016/05/17 Gehiago irakurri →\nAlicia Amatriain opta hoy al 'Óscar' del ballet en Moscú\nBerria 2016/05/15 Gehiago irakurri →\nEstefanía y Borja Martínez, hermanos y pareja de baile\nLekeitio marca el paso del Bizkaiko Dantzari eguna\nDeia 2016/05/16 Gehiago irakurri →\nDanza: ‘Sin baile no hay paraíso, Pere Faura Konpainia’\nNoticias de Gipuzkoa 2016/05/14 Gehiago irakurri →\nMoon Ribas, la bailarina ciborg que percibe los terremotos de la Tierra\nEl Correo 2016/05/14 Gehiago irakurri →\nLa Escuela de Rebeca celebra hoy su Día de la Danza en Doneztebe\nDiario Vasco 2016/05/14 Gehiago irakurri →\nLa segunda jornada del ciclo Maiatza Dantzan se celebrará mañana en Aita Mari\nDiario Vasco 2016/05/13 Gehiago irakurri →\nPatxi Laborda on Jauzi, dantza-jauziak ikasteko aplikazioa garatu dute\n2016/05/18 Gehiago irakurri →\n2016/05/17 Gehiago irakurri →\n2016/05/13 Gehiago irakurri →\nEtxepare Euskal Institutua on Euskal dantza baztertu du berriz Etxeparek


Erorketak prebenitzeko tailerra egingo dute gaur eta etzi, ekainak 5, Oñatin, Oñatiko Udaleko Gizarte zerbitzuetako Sailak eta Kirol Sailak, Osakidetzaren osasun zentroekin, Oñatiko Farmazia Ortopedia batekin eta Eusko Jaurlaritzaren Osasun Sailarekin batera. Bi saio teoriko-praktiko egingo dira: ekainaren 3an eta 5ean, 17:00etatik 18:30etara. Bertan azalduko dira, besteak beste, zergatik gertatzen diren istripu horiek eta zer egin aurrea hartzeko, zer garrantzizkoak diren ohitura osasungarriak eta ariketa fisikoa, edota nolako laguntza teknikoak dauden eskuragarri (telelaguntza). Aurrez eman behar da izena Oñatiko osasun zentroan.\nErorketak prebenitzeko tailerra Euskaldun Berria gela\nErorketak prebenitzeko tailerra egingo dute gaur eta etzi, ekainak 5, Oñatin, Oñatiko Udaleko Gizarte zerbitzuetako Sailak eta Kirol Sailak, Osakidetzaren osasun zentroekin, Oñatiko Farmazia Ortopedia batekin eta Eusko Jaurlaritzaren Osasun Sailarekin batera.\nBi saio teoriko-praktiko egingo dira: ekainaren 3an eta 5ean, 17:00etatik 18:30etara. Bertan azalduko dira, besteak beste, zergatik gertatzen diren istripu horiek eta zer egin aurrea hartzeko, zer garrantzizkoak diren ohitura osasungarriak eta ariketa fisikoa, edota nolako laguntza teknikoak dauden eskuragarri (telelaguntza).\nAurrez eman behar da izena Oñatiko osasun zentroan.


Ohiko osoko bilkuran landutako gai guztiak onartu ditu udalbatzak | Bergarako Udala\nOhiko osoko bilkuran landutako gai guztiak onartu ditu udalbatzak\nBergarako Udala-k Ar, 2021-06-01 15:42-n bidalia\nAtzo, maiatzak 31, batzartu zen Bergarako udalbatza ohiko osoko bilkuran. Bileran landutako gai guztiak onartu ziren kontrako bozkarik gabe.\n'Geuretik sortuak' proiektua burutzeko Udalbiltzarekin hitzarmena sinatzea gehiengoz onartu zen, EH Bilduren aldeko botoekin (9) eta EAJ-PNV eta PSEren abstentzioarekin.\nGeuretik Sortuak proiektua euskara hutsean egindako artea eta kulturaren sormena, ekoizpena eta hedapena sustatuko dituen zirkuitu nazionala da. Euskal Herriko 26 artistek parte hartuko dute ekimenean: idazle, zinegile eta antzerki konpainiak. Euren sorterritik at hiru astera bitarteko egonaldia eginez. Bergarak, Antzuola eta Elgetarekin batera, Oier Zuñiga hartuko du hiru asteko egonaldian. Iruñeko margolari eta eskarmentuko aktore gaztea da Zuñiga. Dolua gaitzat hartuta, ikuskizun bat sortuko du, antzerkia eta dantza fusionatzen dituena.\nBergararrok, proiektuak emango dituen emaitzetako batzuk herrian bertan ikusteko aukera izango dugu: 5 antzerki emanaldi, eleberri laburrez osatutako liburu osoaren eta film laburrez osatutako film osoaren aurkezpen publikoa.\nBilkuran bozkatu ziren gainontzeko puntu guztiak aho batez onartu zituzten udalbatzako kideek. Hala nola, aho batez onartu zen Eusko Jaurlaritzari San Martin Agirre HLHI ikastetxean obrak egiteko baimena ematea. Honela, udal jabetzapeko eraikinean konponketa, eraldaketa eta handiagotze obrak egingo ditu Eusko Jaurlaritzak Hezkuntza Sailaren bitartez.\nBestetik, diru-laguntzen 2019-2021 Plan Estrategikoan aldaketa onartu zen. Honela, PSEk egindako eta udalbatzak onartutako diru-laguntza lerro berri bat txertatu da. Honen bitartez, premia handiena duten familiei lagunduko zaie eskolarako materiala erosten. Eta bide batez, herriko merkataritza ere lagunduko da, bertan erabili beharko baitituzte familia hauek erosketetarako bonoak. 10.000 euroko laguntza bideratu da aipatutako proiektura.\nGalde-eskeen tartean, EAJ-PNVk Zubietako eskola zaharreko eraikinaren inguruan galdetuta, Udal Gobernuak gaia hurrengo bozeramale batzordean lantzeko proposamena egin zien, udalbatza osatzen duten hiru alderdien artean gaia nola bideratu aztertzeko.\nUztailak 25, Igandea\nArratsaldean batzartuko da bozeramaleen batzordea Xixonen gertatu den eraso matxistaz aritzeko\nUztailak 21, Asteazkena\nBergaran batu diren alkate eta hautetsi abertzaleak: “Herri modura antolatzeko gure asmoa berresten dugu”\nUztailak 20, Asteartea\nBergarako herri proiektua eta eraldaketa soziala lantzeko hitzarmena onartu du udalbatzak\nUztailak 19, Astelehena\nUztailaren 25erako eman behar da izena San Martin ferian postua jartzeko\nUztailak 16, Ostirala\nUztailaren 19an egingo du udalbatzak ohiko osoko bilkura\nUztailaren 19an eta 20an itxita egongo da Boluko igogailu bat\nUztailak 15, Osteguna\nBergarako San Pedroko Stoltz organoa zaharberrituko da\nUztailak 14, Asteazkena\nOstiralean asfaltatze lanak egingo dira Usondo parkean\nUztailak 13, Asteartea\nIrailaren 25era arte aurkeztu ahal izango dira 2022ko Udalaren egutegirako argazkiak\nUztailak 9, Ostirala\nZubieta eta Masterreka kaleak 2023ko udarako eraberrituko dira


Derioko Udala - Deriok Uribe Parke umeentzako jolas guneko jolasak aukeratu ditu\nDeriok Uribe Parke umeentzako jolas guneko jolasak aukeratu ditu\nUribe Parkean instalatuko diren jolas guneak aukeratzeko helburuarekin Derioko Udalak martxan jarritako prozesu parte-hartzailearen ondoren, derioztarrek jada, euren aukera gogokoena hautatu dute, 2 urte baino gehiagoko 25 umeentzako edukiera duen 114 m²-ko gaztelu bat, hain zuzen ere. Gune berria, alde batetik altuera desberdineko 3 txirristaz eta bestetik, oreka eta eskalada elementuez osaturik dago, non erabiltzaileek beren gaitasun fisikoa barneratu eta garatuko duten, sedentarismoa saihestuz. Udalak, guztira, 3 eta 11 urteen arteko 120 umeren botoak jaso ditu.\nGauzak horrela eta udalerriko txikienen aisialdia eta segurtasuna sustatzen jarraitzeko helburuarekin, Udalak udaberrian hasiko ditu Derioko parke garrantzitsuenetarikoaren eraikitze lanak. Jolas gune berriak 300 metro karratuko azalera hartuko du, eta 88.000 euroko inbertsioa eskatuko du eraikuntzarako. Jolas gunea eraikitzeko prozesuaren barruan zementuzko zoladura eta segurtasuneko zorua eta partaidetza prozesu honetan aukeratutako jolasak jarriko dira. Halaber, eguraldi txarra egiten duenean ere instalazioak erabili ahal izateko eta guraso askok adierazi duten eskariari erantzunez, Derioko Udalak lizitaziora aterako du, 150.000 euroan, estalki bat instalatzeko lanak. Gauzak horrela, parke hau udalerriko lehenengo gune estalkia izango litzateke.\nJarduera hau, Udalak familiei espazio seguruagoak eta atseginak eskaintzen jarraitzeko helburuarekin egiten duen beste jarduera bat da, apustu berri bat, alegia. Izan ere, azken urteetan, Udalak hainbat hobekuntza egin ditu Derioko haurren jolas-guneetan. Zentzu horretan, aipatzekoa da ere, egun Udalak gune berria eraikitzean hutsik geratuko den jolas gune zaharra okupatzeko aukera aztertzen ari da, skate, patin, eta abar aisia gunea egokitzeko.\nDerioztarren guztien artean sortutako proiektua\nProiektua joan den udazkenean, 2019ko aurrekontua egiteko Derioko Udalak zabaldu zuen partaidetza ireki prozesutik jaio zen. Izan ere, interes eta hobekuntzarako proposamen gehien sortu zuen gaietako bat umeentzako aisia-denbora pasa instalazio gehiago eta hobeak sortzea izan zen, hain zuzen ere. Herritarren eskariari erantzuteko, eta analisi sakon baten ondoren, Udalak Uribe Parkea aukeratu zuen umeentzako jolas gune berria egiteko, eta otsailaren 25 eta martxoaren 8a artean kontsulta prozesua ireki zuen 3 eta 11 urteen arteko umeen artean. Horretarako gurasoei gutun bat bidali zitzaien honako hiru aukeren artean hautatzeko:\n3 urte baino gehiagoko 13 umeentzako edukiera duen 77 m²-ko gaztelu bat (35 boto)\n3 urte baino gehiagoko 13 umeentzako edukiera duen 64 m²-ko gaztelu bat (34 boto)\n2 urte baino gehiagoko 25 umeentzako edukiera duen 114 m²-ko gaztelu bat (51 boto)


HERRITARREN GALDERA-ERANTZUNAK – Durangoko PERIa\nHERRITARREN GALDERA-ERANTZUNAKMarina Blázquez2022-02-15T21:44:15+01:00\nGALDERA: Eraikitako etxebizitzak erosteko orduan, Durangoko bizilagunek lehentasuna izatea planteatzen al da?\nERANTZUNA: Azkenean egiten den antolamendua edozein dela ere, etxebizitzak bi partzela-motaren gainean eraikiko dira: salmenta libreko etxebizitzen partzelak eta etxebizitza babestuen partzelak.\nSalmenta libreko etxebizitzen lurzatien kasuan, ez dago besterentzeko baldintzak ezartzen dituen erregulaziorik. Partzelaren sustatzaileak ezartzen ditu salgai jartzen dituen etxebizitzak erosteko lehentasunak, eta salmenta-akordio batera iristen den edozein pertsonari saldu ahal izango dizkio.\nEtxebizitza babestuen lurzatiei dagokienez, BEPBan Udalari esleitzea aurreikusten da. Udalak berak izapidetzen badu etxebizitza babestua esleitzeko prozedura, adjudikaziodunek bete behar dituzten baldintzen artean udalerrian bizi izatea ezartzeko ahalmena izango du, baita gutxieneko antzinatasuna ezartzea ere.\nHala ere, baldintza horiek eraikitzeko unea iristen denean garatu beharko dira.\nGALDERA: Zenbat balio dute Udalak Eusko Jaurlaritzari eskainitako lurzatiek?\nERANTZUNA: Behin-behineko estimazio bat bada ere, akordioaren irismena kalkulatzeko lursail guztiak baloratu ondoren, gutxi gorabehera 20.000 euroko eragina izango duela aurreikusten dugu BOEen etxebizitza bakoitzeko, eta 50.000 euroko eragina izango duela etxebizitza TASATU bakoitzeko. Udalak babes ofizialeko etxebizitzetara bideratutako lursail guztiek (296) 5.920.000 euroko balio zenbatetsia izango lukete, eta tasatuek (106) 5.300.000 euroko balio zenbatetsia.\nHala ere, babes ofizialeko etxebizitzen lurzatiei dagokienez, alokairu sozialera bideratzea da Udalaren hasierako planteamendua; eta honek lursailen salmenta eragozten du. Izan ere, lursail horien prezioa kasik baliogabetu egiten da merkatuan.\nBabes ofizialeko etxebizitzak eraikitzeko aurreikusitako prezioa 100.000 euro ingurukoa da etxebizitza bakoitzeko. Alokairu sozialak tarte oso aldakorra du, familiaren diru-sarreren araberakoa baita. Ohiko alokairua hileko 300 eurokoa dela kontuan hartuta, 30 urte beharko lirateke inbertsioa amortizatzeko; beraz, alokairu sozialerako babes ofizialeko etxebizitzen partzelen benetako balioa gutxietsi egin daiteke.\nGALDERA: Posible al da hiri-lurzorua landa-lurzoru bihurtzea, horrela eraiki ez dadin eta lurren %100ean parke/baso bat egin dadin?\nERANTZUNA: Lurzoru bat hiri-lurzoru gisa sailkatzeko ezaugarriak legez ezarrita daude. BEPBaren eremuko lurzoruak ez ditu betetzen landa-lurzoru (urbanizaezina) gisa sailkatzeko legezko ezaugarriak.\n%100 parke/baso bat egiteko beste aukera batzuk daude. Lurzorua berdeguneen sistema orokortzat jo daiteke.\nHala ere, aukera horiek inplikazio jakin batzuk dituzte, eta inplikazio horiek praktikan bideraezina egiten dute, alternatiben dokumentazio deskriptiboan azaltzen den bezala.\nGALDERA: Ezagutzen dugun aurreakordioaren arabera, orain trenaren trazaren urbanizazioa Udalak hartzen du bere gain. Argi dago, bertan egiten denaren arabera, kostua desberdina izango dela. Orain arte aztertu diren aukerak sare berdea edo bidegorria dira. Zein da urbanizazioaren kostuaren zenbatespena, aukera bakoitzaren arabera?\nERANTZUNA: Lortutako aurreakordioarekin, Eusko Jaurlaritzak Udalari lagako lizkioke trenbidearen traza zaharreko lurrak, Ezkurdiko BEPBaren mugatik Abadiñoko mugaraino. Behin lursail horiek Udalaren titulartasunekoak direnean, urbanizazioa erraztuko da. Urbanizazioa faseka egin ahal izango da, eta tarte labur batean ireki ahal izango dira, nahiz eta oraindik ez dagoen proiektuaren definizio teknikorik.\nGALDERA: Kontuan hartuta legez eskuratutako gainbalioei ezin zaiela uko egin, eta azalpen-saioetan esandakoagatik, lege berriarekin Udalari plusbalioen % 15 dagozkiola, Udalak zenbateko hori nora bideratzea pentsatu du?\nERANTZUNA: Gainbalioen lagapenaren % 15 lurzati eraikigarrietan gauzatu behar da. Jasotako lurzatiekin gainbalioen % 15era iristen ez bada, ondoriozko monetizazioa lurzoruaren ondare publikora bideratu behar da.\nLortutako aurreakordioarekin, Durangoko Udalak plusbalioak lagatzeko % 15 bideratuko luke BEPBaren babes ofizialeko lurzatian alokairuko etxebizitza sozialak eraikitzera, partzelak entregatuz eta BEPBaren kudeaketaren ondoriozko monetizazioa Eusko Jaurlaritzari emanez, berehala eraikitzeko.\nEra berean, gainbalio horien dirutzaren zati bat San Agustin eta Pinondo Etxeko zuzkidura-etxebizitzen proiektuetara bideratuko da.\nGALDERA: Zein da San Agustin eta Pinondo eraikinen egungo balio ekonomikoa?\nERANTZUNA: Eraikinen balioa zehazteko, birjarpen-kostuaren metodoari jarraitzen zaio. Balio hori eraikina gaur egun eraikitzea kostatuko litzatekeen prezioari dagokio, eta antzinatasunaren eta kontserbazio-egoeraren araberako murrizketa-koefizienteak aplikatuko litzaizkioke.\nBi kasuetan, antzinatasunaren eta kontserbazio-egoeraren araberako murrizketa-koefizienteak oso txarrak dira; beraz, bi higiezinen tasazio espezializatua egin ezean, esan dezakegu bi eraikinen balio ekonomikoa txikia dela, eta birgaitze-obra garrantzitsuak behar direla berriro erabiltzeko.\nGALDERA: Aurreakordio berriarekin, nork hartzen du bere gain BEPBari itsatsitako baina hortik kanpo geratzen den zatia urbanizatzeko kostua? Sasikoa eskualdeaz ari naiz, erdizka dagoen biribilguneaz…\nERANTZUNA: Aurreakordioan 6 milioi euro inguru bideratuko dira BEPBaren urbanizazio-obrak kudeatu eta egiteko, baita inguruko zonak kudeatzeko ere, hala badagokio.\nGALDERA: Saio didaktikoetan gaizki ulertu ez banuen, legeria berria aplikatuta, eremuan garatu beharreko etxebizitzen proportzioak hauek dira: % 60 Etxebizitza librea, % 20 BOE eta % 20 PTE. Eman diren datuen arabera, eremuko aurreakordioan 310 etxebizitza libre eta 90 BOE aurreikusten dira; beraz, proportzioak hauek dira: % 77,5 Etxebizitza librea eta % 22.5 BOE eta % 0 PTE. Hau posible da?\nERANTZUNA: Hain zuzen ere, BEPBaren eremuan eraikigarritasun-koefizientea murrizteak berekin dakar legeria berrira egokitzea, bai eta udal-plangintza orokorraren aldaketara ere.\nBabestutako etxebizitzen kopuru jakin bat beste eremu batzuetara transferi daiteke, baldin eta plangintza orokorrak indarrean dagoen legeriak eskatzen dituen estandarrak betetzen baditu. Transferentzia horiek egiteko modurik egokiena Hiri Antolamenduko Plan Orokor berria (HAPO) izango litzateke.\nGALDERA: 2005eko lehiaketako dorreak diseinatu zituzten arkitektoek erreklamaziorik egin al dezakete?\nERANTZUNA: Ez. Dorreen diseinua ez da loteslea izan hirigintza-plangintzaren ikuspegitik; beraz, ez dago ondare-erreklamazio bat egiteko arriskurik eraikinen diseinua aldatzeagatik.\nGALDERA: Zein izango litzateke BEPBaren eremua bideragarria izateko gutxieneko eraikigarritasuna?\nERANTZUNA: Saio didaktikoetan azaldu den bezala, gauza bat da edozein hirigintza-garapenen hasierako bideragarritasuna; hau da, diru-sarrera guztien batukaria kostu guztien batukaria baino handiagoa izatea; eta beste bat, Eusko Jaurlaritzak arlo horretan dituen eskubideak murrizteagatik Udalaren aurka egin litekeen ondare-erreklamazioa.\nEusko Jaurlaritzak dituen eskubideei buruz dagoen ziurgabetasun juridikoa eta Udalak aurrez aurre izan ditzakeen ondare-erreklamazioen balorazioak ikusita, kalkulatu da 0,90 m2/m2 dela eremuari eman behar zaion gutxieneko eraikigarritasuna, BEPBak gaur egun duen eraikigarritasun txikiagoko antolamendu-aldaketa bideragarri egin ahal izateko.\nGALDERA: Eragin Linguistikoaren Ebaluazioa (ELE) aplikatu behar zaio egitasmo berriari?\nERANTZUNA: Eragin Linguistikoaren Ebaluazioa garrantzitsua da hiri-diseinua zehazten den unean.\nKasu honetan, aurreakordioa balioesten bada hurrengo asteetan egingo den bozketa herritarrean, HAPO berrian txertatu beharko da. Bide hau hartuz gero, legeak behartu egiten du administrazioa Eragin Linguistikoaren Ebaluazioa egitera.\nBeraz, bai, PERIaren moldaketarik ematen bada, Eragin Linguistikoaren Ebaluazioa egingo da.\nGALDERA: Posible da aurreakordioari buruzko informazio gehiago izatea, adibidez etxebizitza kopuruari dagokiola, proposamen errealistagoak egin ahal izateko?\nERANTZUNA: Herritarren Partehartze prozesuan aurkeztu dena Durangoko Udalak eta Eusko Jaurlaritzak lortutako aurreakordioa da. Saio didaktikoetan azaldu bezala, aurreakordio bi instituzioen arteko gutxieneko adostasun bat da, zeina herritarren aldetik balioesten bada, gehiago zehaztuko den hurrengo aste eta hilabeteetan.\nHorrela, aurreakordioa aurrera joango da durangarren oniritzia baldin badauka soilik. Bozketa hau martxoan gauzatuko da eta herritarren partehartze prozesuaren ondorioak barneratuko ditu.\nUdaletik uste dugu galdeketa herritar baten bidez hasi zen prozesu hau nahitaez bukatu behar dela berriro ere herritarren hitza entzuten.


Hodien libratzea Gipuzkoan | Narru Libratzeak\nOro har hoditeria eta hustubide kutxetak mantentzen zein buxadurak libratzen dituen enpresa\nNarru Libratzeak. Oro har hoditerietako eta hustubide kutxetatako mantenamendu nahiz haietako buxadura libratze lanetan diharduen enpresa bat da. Makineria tekniko berriena, eraginkorrena eta berariaz geure lan esparruan baliatzeko garatua darabilgu. Zinez zerbitzu arduratsua eta profesionala eskaintzeko engaiamendua hartzen dugu, egin ere, arrazoizko preziotan.\nTelefonoa 646 44 66 41nola heldu chat Whatsapp\nAzterketarako infragorri bidezko ikusmen sistema daukagu gordailu, kutxatila eta hodien barrutik ibili beharri gabe azterketa egitea ahalmentzen duena. Ikusmen eta grabaketa sistema baten bidez buxadura, matxura eta orotariko arazoak ikusi daitezke gertakari mota baloratzeko. Hoditeriaren garbiketa egin eta gero, egindako lana begiratu eta erakusten dugu infragorri kamerako irudiak bistaratuz. Egiaztaketa egiteaz gain edozein arazoren diagnostikoa (hausturak, hondoratze …) egiten dugu bezeroari grabazioa emanez.\nTelefonoa: 646 44 66 41\n- Gipuzkoa - Irun Guipuzcoa


Irekia Eusko Jaurlaritza - Gobierno Vasco :: EHAA xedapena 201901069\nAGINDUA, 2019ko otsailaren 12koa, Kultura eta Hizkuntza Politikako sailburuarena, 2019. urtean praktika sortzaileak bultzatzen dituzten kulturagune independenteei zuzendutako diru-laguntzak emateko arauak ezarri eta deialdia egiten duena (Sorgune deialdia).\nHurrenkenaren zenbakia: 201901069\nEuskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen Lehendakariaren azaroaren 26ko 24/2016 Dekretuaren arabera, Kultura eta Hizkuntza Politika Sailaren eskumenekoak dira arte- eta kultura-jarduerei dagozkien zereginak eta jardun-arloak, bai eta haien zabalkundea ere. Eskumen horiek Kultura Sustatzeko Zuzendaritzari esleitzen dizkio apirilaren 11ko 82/2017 Dekretuak, Kultura eta Hizkuntza Politika Sailaren egitura organikoa eta funtzionala ezartzen duenak.\nKultura-arloko estatu-laguntzei buruzko EB Europar Batasunaren araudian aldaketak izan dira, 2014ko uztailaren 1etik aurrera honako hau jarri baitzen indarrean: 2014ko ekainaren 17ko 651/2014 (EB) Erregelamendua, zenbait laguntza-kategoria barne-merkatuarekin bateragarritzat jotzen dituena Itunaren 107. eta 108. artikuluak aplikatzearen ondorioz (2014-06-26ko AO, L 187). Erregelamendu horren nobedade nagusietariko bat izan da Europar Batasunaren Funtzionamenduari buruzko Itunaren (EBFI) 108. artikuluaren 3. atalean agertzen diren notifikazio beharrik ez daukaten estatu diru-laguntzen kategoriak zabaltzea. Kategoria berrien artean daude ondare eta kulturako diru-laguntzak, eta zehatz-mehatz gune edo espazio artistiko eta kulturalak.\nAgindu hau, halaber, Kultura eta Hizkuntza Politikako Sailak 2018-2020 aldirako onetsitako Diru-laguntzen Plan Estrategikoan bilduak dira.\n1.– Agindu honen xedea da 2019 eta 2020ko ekitaldietan burutuko diren kulturagune independenteek aurkezten dituzten jarduera-proiektuei diru-laguntzak emateko arauak ezartzea eta deialdia egitea. Programa espezifikoak antolatuz eta horretarako diru-hornidura, azpiegitura eta egitura egokiak erabiliz, hainbat prozesuri (ekoizpena, prestakuntza edo kulturaren edo artearen alorreko eskuhartzea) ekiteko espazio, baliabide eta lankidetzarako laguntza eskaini behar dizkiete pertsonei zein erakunde sortzaileei, betiere orientabidetzat hartuta adierazpen artistikoen berrikuntza, talentuak hautematea eta bultzatzea, partekatutako kudeaketa eta tokiko ingurunearekiko harremana.\n2. artikulua.– Proiektuen betekizunak.\n1.– Jarduera-proiektu horiek kultura- edo sormen-sektore bati lotuak izan beharko dute (ikusizko arteak, zinema eta ikus-entzunezkoak, dantza, literatura, musika, antzerkia, zirkua, magia, bertsolaritza eta abar).\n2.– Beren jarduera-proiektuetarako diru-laguntzak jaso ahal izateko, sormen-guneek baldintza hauek bete beharko dituzte:\n3.– Agindu honen ondorioetarako, honako hauek ez dira sormen-kulturagunetzat joko eta, hortaz, ezingo dute diru-laguntzarik jaso:\n3. artikulua.– Diru-baliabideak eta laguntza hauen muga.\n4. artikulua.– Pertsona edo erakunde onuradunak.\nDeialdi honen organo kudeatzaileak egiaztatuko du, automatikoki, diru-laguntza eskatu duten pertsonek zerga-betebeharrak eta Gizarte Segurantzarekiko baldintzak betetzen dituztela, eta, horretarako, ez du pertsona horien oniritzia beharko, halaxe xedatzen du-eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuak. Hala ere, eskatzaileak baimen hori berariaz ukatu dezake, baina, kasu horretan, dagozkion egiaztagiriak aurkeztu beharko ditu.\ne) Krisi egoeran dauden enpresak, betiere Krisialdian dauden enpresak salbatzeko eta berregituratzeko estatu-laguntzei buruzko Erkidegoaren Zuzentarauetan jasotako definizioaren arabera (DOC 249, 31-07-2014).).\nf) Diru-laguntzei buruzko azaroaren 17ko 38/2003 Lege Orokorraren 13.2 eta 13.3 artikuluetan jasotako ezein egoeratan dauden pertsona edo entitateak.\n3.– Euskal Autonomia Erkidegoko Administrazio Orokorrak edo erakunde autonomoek ezaugarri bereko laguntza edo diru-laguntza batzuk eman badizkiote eta horiek itzultzeko edo zigorren bat ezartzeko prozeduraren bat izapidetzen ari bada, prozedura bukatu arte ezingo da diru-laguntza onartu, eta hala badagokio, ordaindu.\n5. artikulua.– Diru-laguntzak emateko prozedura.\n1.– Eskaerak aurkezteko epea agindu hau EHAAn argitaratu eta hurrengo egunetik zenbatzen hasita hilabetekoa izango da. Eskaera zer administrazio-organo, -zentro edo -unitateri egiten zaion aipatuko da eskabidean, bai eta dagokion identifikazio-kodea ere.\n– Aurrez aurre: eskabideak, Zuzenean Zerbitzuko bulegoetan, EAEko erregistro laguntzaileetan (Euskal Autonomia Erkidegoko Administrazio Orokorraren eta haren erakunde autonomoen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotakoak) edo Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluan aurreikusitako organoen aurrean aurkeztu ahal izango dira.\n4.– Eskaerak nola tramitatu aurrez aurre edo bide elektronikoa erabiliz, erantzukizunpeko adierazpenak eta gainerako ereduak azaltzen dituzten argibideak euskadi.eus-en honako helbide honetan daude ikusgai: https://www.euskadi.eus/diru_laguntza/2019/sorgune/web01-tramite/eu/\nEskabidearen ondoko izapideak, bide elektronikoa erabiliz, hemen egin daitezke: http://www.euskadi.eus/nirekarpeta\n6.– Eskabideak aurkezteak deialdi honetako oinarriak definitzen dituzten baldintzak espresuki eta formalki onartu direla adierazten du, haien aurka egin ahal izanagatik ere.\na) Diru-laguntzaren xede den proiektuari dagokion dokumentazioa:\n– Proposamena azaltzen duen txostena, beraren interesa eta balioa zehazten dituena, bai eta nola garatuko den argitzen duena ere. Gainera, proposamena zuzen baloratzeko behar diren alderdiak azalduko ditu, agindu honetako 11. artikuluaren 1. eta 2. apartatuetan ezarritako irizpideekin bat. Eskatzaileak, proposamena emandako ezaugarriekin gauzatzeko diru-laguntza beharrezkoa dela justifikatu beharko du.\n– 2018ko jardunaldiaren txostenaren laburpen-fitxa, euskadi.eus gunean ezarritako ereduaren arabera.\n9. artikulua.– Diru-laguntzen kudeaketa.\n10. artikulua.– Aurkeztutako eskabidean egindako akatsak zuzentzea.\n1.– Ikusten bada eskabidea onartzeko eskatzen den dokumentazioan zerbait falta dela edo forma-akatsak daudela, edo balorazioa egiteko aurkeztu diren dokumentuetan akatsak daudela, hamar egun balioduneko epea emango zaio interesdunari akatsa zuzentzeko edo aurkeztu beharreko agiriak aurkezteko. Era berean, ohartarazi egingo zaio ezen, epe hori igaro eta zuzenketarik egin ez bada, eskabidean atzera egin duela ulertuko dela, aurrez jakinaraziko zaion ebazpen baten bidez, edo dagokion izapidea egiteko eskubidea galduko duela.\n– Bokalak: agindu honen gaian adituak diren gizon-emakumeen artetik Kulturako sailburuordeak izendatutako 3tik 5era arteko bokal.\nKultura Sustatzeko Zuzendaritzako teknikari batek jardungo du Idazkari, zuzendariak izendatua. Hitza izango du baina botorik ez.\n2.– Beste eginkizunen artean, Idazkariak Balorazio Batzordearen jarduketen legezkotasun formala eta materiala zaindu beharko du.\n3.– Balorazio Batzordean izendatutako aditu-profesionalek zinpeko aitorpena aurkeztu beharko dute, honakoak frogatzeko: Sektore Publikoko Araubide Juridikoaren urriaren 1eko 40/2015 Legearen 23. artikuluan ezartzen diren abstentziorako kausaren batean ez daudela; isilpekotasuna bermatuko dutela; eskatzaileek aurkeztutako agiriak proiektuak baloratzeko baino ez direla erabiliko, eta hori deialdi honetan ezarritako irizpideekin bat etorriz egin dela; eta, ebazpen-proposamena eman ondoren, espedienteetako agiri guztiak deialdia kudeatzen duen organoari itzuliko zaizkiola.\n4.– Balorazio Batzordeko kideak izendatzerakoan Gizonen eta Emakumeen arteko Berdintasunerako otsailaren 18ko 4/2005 Legearen 3.7 artikuluan xedatutakoa beteko da.\n5.– Balorazio Batzordearen behin betiko osaera Euskal Herriko Agintaritzaren Aldizkarian argitaratuko den Kulturako sailburuordearen ebazpen baten bidez jakinaraziko da, Batzordea eratu aurretik, interesdunek errefusatzeko duten eskubidea erabil ahal izan dezaten, legez ezarritako zehaztapen eta baldintzetan.\n6.– Eskaria egin duten pertsona edo erakunde guztiek izango dute aukera, hala eskatzen badute Euskadi.eus webgunean horretarako dagoen inprimakia erabiliz, beren proiektua batzordearen aurrean defendatzeko. Proiektu bakoitzari ez zaio 15 minutu baino gehiago eskainiko.\n7.– Batzordeak, ezarritako esleipen-irizpideetan oinarrituta, adostuko ditu Kulturako sailburuordeari aurkeztuko dizkion ebazpen-proposamenak.\n8.– Balorazio Batzordeak behar adina azalpen eskatu ahal izango dizkie eskatzaileei, eskabideak egokiro ebaluatzeko beharrezkoa ikusten duenean.\n9.– Aurkezten diren proiektuak baloratzeko, 12. artikuluan zerrendatutako irizpideak aplikatuko ditu Balorazio Batzordeak. Deialdiaren betekizunen bat ez dela bete hautemanez gero, proiektuak ez onartzea proposatu ere egin ahal izango du.\n12. artikulua.– Hautapena eta kuantifikazioa egiteko irizpideak.\na) Sorkuntzako kulturagunearen kalitate eta berrikuntza gaitasuna. Kontuan hartuko dira, azpiegitura, baliabide eta zerbitzuaz gain, bertako proiektuen berrikuntza, esperimentazio, berezitasun eta kalitatea. Horrez gain, kontuan hartuko da zentroaren interesa proiektu kultural gisa. Gehienez 20 puntu esleituko dira.\n1.– Agindu honetan diru-laguntzei buruzko ebazpena Kulturako sailburuordeak emango du, Balorazio Batzordearen proposamena ikusi ondoren, eta banaka jakinaraziko da.\n14. artikulua.– Bateraezintasunak.\nAgindu honetan araututako diru-laguntzak jasotzen dituztenek betebehar hauek izango dituzte:\nd) Diruz lagundutako proiektua deialdirako aurkeztu diren baldintzetan garatzea. Dena den, aldaketak ere egin ahal izango dira, baldin eta aldaketok funtsezkoak ez badira eta ez badute bideragarritasun ekonomikoa eragiten. Aldaketa horiek idatziz jakinaraziko zaizkio Kulturako sailburuordeari eta hark, jakinarazpena jasotzen duen egunetik hamabost eguneko epea izango du horiek onartu edo gaitzesteko. Epea inolako jakinarazpenik gabe igaroz gero, aurkeztu den aldaketa onartu dela ulertuko da.\nf) Onuradunek konpromisoa hartzen dute diruz lagundutako proiektuen informazio, publizitate eta sustapen guztietan eta ondorio horretarako erabiltzen den edozein hedabidetan obrak Eusko Jaurlaritzako Kultura eta Hizkuntza Politika Sailaren laguntzaz egin direla adierazteko.\nh) Laguntza eskatzen duen pertsona edo erakundea erregistratu gabe badago Eusko Jaurlaritzako Ogasun eta Ekonomia Saileko Hirugarrenen Erregistroan, edota Erregistroan dauden bere bankuko datuak aldatu nahi baditu, Eusko Jaurlaritzako hirugarrenaren alta eskatu beharko du.\n1.– Agindu honen kargura emandako diru-laguntzak ondoren zehazten den moduan ordainduko dira.\nb) Diru-laguntzaren beste % 45, betiere, 2020ko urtarrilaren 1etik aurrera, lehenengo ordainketan emandako diruari dagozkion gastuak (% 50) horrela justifikatu ondoren:\n– 2019. urtean lagundutako jarduerari buruzko txosten zehatza, exekuzioa, betetze-maila eta ebaluazioa azaltzen dituena.\n– 2019. urtean diruz lagundutako jardueraren behin betiko exekuzio-aurrekontua (gastuak eta diru-sarrerak), ahalik eta zehatzena, zinpeko aitorpen bidez, eskaerarekin onartutako aurrekontuaren formularioaren arabera.\nc) Gainerako % 5a diru-laguntza osoa ondorengo atalean zehaztutako eran justifikatu ondoren.\n2.– Diru-laguntza jasotzen duten pertsona/entitate onuradunek, lagundutako jarduera bukatu eta bi hilabeteko epean eta, betiere, 2021eko urtarrilaren 10 baino lehen, honako dokumentazioa aurkeztu beharko dute:\n– Aurkeztutako gastuen zenbateko osoa justifikatzen duten egiaztagiri eta fakturak.\n– Ezer azpikontratatzen bada, hornitzaileen eskaintzak, eta, ekonomikoki onuragarriena ez den eskaintzaren bat hautatu bada, erabaki hori berariaz justifikatzen duen memoria.\n– Aurrez aurre aurkeztu ahal izango dituzte Zuzenean Zerbitzuko bulegoetan, EAEko erregistro laguntzaileetan (Euskal Autonomia Erkidegoko Administrazio Orokorraren eta haren erakunde autonomoen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotakoak) edo Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluan aurreikusitako organoen aurrean.\n– Justifikazioak bide elektronikoaren bidez ere aurkeztu ahalko dituzte, http://www.euskadi.eus/nirekarpeta gunean.\n– Sorkuntzako kulturagunearen gastuak (egoitzak, ostatuak, diru-laguntzak...).\na) BEZaren zenbateko kengarria, erakunde eskatzaileak zerga horren aitorpena egin beharra duenean. Halako kasuetan egotzi ahal izango den gastu kopurua, justifikazio-agirien zerga oinarriari dagokiona izango da.\nAzpikontratazio horien kasuan, diruz lagun daitekeen gastuaren zenbatekoak Sektore Publikoko Kontratuei buruzko azaroaren 8ko 9/2017 Legeak kontratu txikietarako ezarritako kopuruak gainditzen dituenean, onuradunak gutxienez hiru eskaintza eskatu beharko dizkie beste hainbeste hornitzaileri, delako obra egiteko, zerbitzua emateko edo ondasuna entregatzeko konpromisoa kontratatu aurretik betiere, non eta kontratu-gaiaren izaera bereziaren ondorioz merkatuan ez dagoen behar beste hornitzailerik edo non eta gastua ez den gauzatu diru-laguntza baino lehenago. Aurkezten diren eskaintzan arteko erabakia eraginkortasunean eta ekonomian oinarrituta hartuko da, eta ekonomikoki onuragarriena ez den eskaintza bat hautatzen bada, memoria batez justifikatu beharko da berariaz. Gainera, justifikazioan ere aurkeztu beharko dira eskaintzak.\n2.– Atal honetatik kanpo geratzen dira onuradunak diru-laguntza jaso duen jarduera bere kabuz egiteko egin behar dituen gastuen kontratazioa.\n19. artikulua.– Likidazio-ebazpena.\nAzaroaren 11ko 1/1997 Legegintzako Dekretuak onesten duen Euskal Herriko Ogasun Orokorreko Antolarauei buruzko Legearen testu bateginaren 49.12 artikuluarekin bat etorriz, diru-laguntza emateko kontuan hartutako baldintzak aldatzen badira edo beste administrazio edo entitate publiko zein pribatuetatik beste laguntzarik jaso bada, edo helburu berbererako beste edozein diru-sarrera jaso bada, horrek diru-laguntza emateko ebazpena aldatzea ekar dezake, betiere laguntza arautzen duen xedapenak ezarritako gutxieneko betekizunak gordetzen badira. Horretarako, Kulturako sailburuordeak likidazio-ebazpena emango du, emandako diru-zenbatekoak doitzeko.\n1.– Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren 53.1 artikuluak xedatutakoari dagokionez, hauek izango dira ez-betetzeak:\nLEHEN XEDAPEN GEHIGARRIA.– Izaera Pertsonaleko Datuen Babesaren Arloko Informazio-Klausula.\nHelburua: 2018. urtean praktika sortzaileak bultzatzen dituzten kulturagune independenteei zuzendutako diru-laguntzak kudeatzea.\nLege-oinarria: interes publikoaren mesedetan zein tratamenduaren arduradunari esleitutako ahal publikoak gauzatzean egindako zeregina betetzeko beharrezkoa suertatzen den tratamendua da (Diru-laguntzen Lege Orokorra eta Euskadiko Ogasun Nagusiaren antolarauei buruzko Legea).\nInformazio gehigarria: web helbide honetan aurkitu ahal izango duzu datu pertsonalen babesari buruzko informazio gehiago: https://www.euskadi.eus/ayuda_subvencion/2019/sorgune/web01-tramite/eu/\nKultura Sustatzeko Zuzendaritzak aztertu eta egiaztatu ahalko ditu emandako datuak, laguntzak zuzen esleitzeko.\nAgindu honek administrazio-bidea amaitzen du. Beraz, beronen aurka, aukerako berraztertze-errekurtsoa aurkeztu ahal izango zaio Kultura eta Hizkuntza Politikako sailburuari, hilabeteko epean, agindua argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko jurisdikzio horretako salan, bi hilabeteko epean, agindua argitaratu eta hurrengo egunetik aurrera.\nEBAZPENA, 2019ko maiatzaren 31koa, Kulturako sailburuordearena, zeinaren bidez praktika sortzaileak bultzatzen dituzten kulturagune independenteei zuzendutako dirulaguntzak emateko (Sorgune deialdia) balorazio-batzordearen kideak izendatu eta haren osaera…